hotchpotch/miracl-hf-unified huggingface dataset:
পীরগাছা উপজেলা
পীরগাছা বাংলাদেশের রংপুর জেলার অন্তর্গত একটি উপজেলা।
রংপুর মহানগরের পূর্বে অবস্থিত পীরগাছা উপজেলা। 
পীরগাছার উত্তরে কাউনিয়া ও রাজারহাট উপজেলা, পূর্বে তিস্তা নদী ও রাজারহাট ও উলিপুর উপজেলা , দক্ষিণে- মিঠাপুকুর উপজেলা - ও সুন্দরগঞ্জ উপজেলা, পশ্চিমে রংপুর সদর ও মিঠাপুকুর উপজেলা।
রংপর মহানগর থেকে পীরগাছা উপজেলা শহরের দূরত্ব প্রায় ২১ কিঃমিঃ।
এই উপজেলাটি মোট ৯ টি ইউনিয়নে বিভক্তঃ
এই উপজেলায় তিনটি রেল স্টেশন আছেঃ
পীরগাছা উপজেলার নামকরণ নিয়ে লোক মুখে ভিন্ন ভিন্ন কথা শোনা যায়, বেশির ভাগ লোকের মুখে জানা যায়, উপজেলার সদর ইউনিয়ন ভবনের পশ্চিমে পীরগাছা টু সরকার'টারি মেইন রোড-এর পাশে অনেক বছর আগে (প্রায় দুইশত বছর)আগে একজন পীর সাহেব ছিলেন। উনি যে স্থানে থাকতেন। সে স্থানে রাতে আলোর ব্যবস্থা করার জন্য একটি বাশেঁর খুটির উপর কুপি রাখতেন। সেই বাশেঁর খুটিকে রংপুরের আঞ্চলিক ভাষায় গছা বলে। পরবর্তীতে কোন এক সময় পীর চলে যাওয়ার পর, তার ব্যবহৃত সেই গছাটি রেখে যায়। তখন সবাই বলতো পীরের গছা। এভাবে কালের আবর্তে এ স্থানটির নাম হয়ে যায় পীরগাছা।
শ্রী জ্ঞানেন্দ্র নারায়ন রায় জমিদার বাড়ি
শ্রী জ্ঞানেন্দ্র নারায়ন রায় জমিদার বাড়ি পীরগাছা শহরে অবস্থিত। উপজেলা সদর দপ্তরের পূর্বে ফায়ার সার্ভিস সংলগ্ন, এই জমিদার বাড়িটি অবস্থিত। স্থানীয় লোকজনের কাছে রাজবাড়ি নামেই পরিচিত। প্রায় ৭৫০ একর জমি নিয়ে এ রাজবাড়ি'টির অবস্থান। রাজবাড়ি'কে ঘিরে এখানে একটি বড় বাজার হয়েছে, স্থানীয় লোকজন এটাকে পাকারমাথা বাজার নামে চিনে থাকে। রাজবাড়ি'টির জমিদার শ্রী জ্ঞানেন্দ্র নারায়ন রায় দেশ বিভাক্তির
সময় কলকাতায় চলে যায় সেই থেকে পরিত্যাক্ত হিসাবে অযত্নে পরে আছে এই জমিদার বাড়িটি।
এই উপজেলাতে দেবী চৌধুরাণীর জন্মভূমি। পীরগাছা শহর থেকে প্রায় আট কিঃমিঃ দক্ষিনে, দেবী চৌধুরানীর নামে একটি বড় বাজার গড়ে উঠেছে, যার নাম চৌধুরানী বাজার, উপজেলার সবচেয়ে বড় চারটি বাজারের মধ্যে এটি একটি, পীরগাছা শহরের পরে এই বাজারটি দ্বিতীয় ব্যস্ততম বাজার,
বিরবিরিয়ার বিল
পীরগাছার আরেকটি দর্শনীয় স্থান
মোট জনসংখ্যা ৩২৯,৬৪৪ জন আদমশুমারি- ২০১১ অনুযায়ী
পীরগাছা উপজেলার উল্লেখযোগ্য কয়েকটি শিক্ষা প্রতিষ্ঠানঃকৃষি নির্ভর এই উপজেলায় আলু, ধান, গম, পাট, ভুট্টা, কলা, রসুন, বেগুন, মরিচ সহ অন্যান্য ফসল চাষ হয়। এই উপজেলায় একটি জুট মিল আছে। এবং দুধিয়াবাড়ী নামক এক স্থানে একটি সুতা থেকে পাপোশ তৈরির একটি কারখানা আছে। আরো আছে অনেক মুরগীর খামার, মাছের খামার,গরুর খামার, হাঁসের খামার ইত্যাদি।
তারাগঞ্জ উপজেলা
তারাগঞ্জ বাংলাদেশের রংপুর জেলার অন্তর্গত একটি উপজেলা।
উত্তরে- নীলফামারী জেলার কিশোরগঞ্জ উপজেলা, দক্ষিণে- রংপুর জেলার বদরগঞ্জ উপজেলা, পূর্বে- রংপুর সদর উপজেলা এবং পশ্চিমে- নীলফামারী জেলার সৈয়দপুর উপজেলা অবস্থিত।
তারাগঞ্জ উপজেলা ৫ টি ইউনিয়ন পরিষদ নিয়ে গঠিত:
১.আলমপুর ইউনিয়ন
২.কুর্শা ইউনিয়ন
৩.ইকরচালী ইউনিয়ন,তারাগঞ্জ
৪.হাড়িয়ারকুঠি ইউনিয়ন
৫.সয়ার ইউনিয়ন
তারাগঞ্জ ১৯৮০ সালের পূর্ব পর্যন্ত বদরগঞ্জ থানার অন্তর্গত ছিল। ১৯৮০ সালের ১ জানুয়ারি বদরগঞ্জ থানার ৪০ টি গ্রাম নিয়ে তারাগঞ্জ থানা গঠন করা হয় এবং ১৯৮৩ সালে এটি উপজেলায় রুপান্তর হয়।উপজেলাটি রংপুর জেলার শহর হতে ২৬ কি:মি: পশ্চিমে অবস্থিত। পুর্বে এ উপজেলা বদরগঞ্জ উপজেলার অর্ন্তভূক্ত ছিল। কথিত আছে যে, বহুদিন আগে তারাবিবি নামে একজন পূন্যবতী মহিলা এখানে বাস করতেন।তারাগঞ্জ হাটের পার্শ্বেই তার মাজার বিদ্যমান। এ মাজারকে কেন্দ্র করে এখানে একটি বাজার গড়ে উঠে। পরবর্তীকালে উক্ত তারা বিবির নামানুসারে স্থানটির নাম হয় তারাগঞ্জ। জনশ্রুতি ছাড়া তারাগঞ্জ উপজেলার নামের সমর্থনে কোন ঐতিহাসিক তথ্য সম্বলিত দলিল দস্তাবিজ পাওয়া যায়নি।
ফকির সন্নাসী বিদ্রোহের সময় ১৭৭২ সালের ৩০ ডিসেম্বর তারাগঞ্জ উপজেলার সয়ার ইউনিয়নের শ্যামগঞ্জ নামক স্থানে ইংরেজ বাহিনীর সাথে ফকির সন্নাসীদের তুমুল লড়াই হয়। এ লড়াইয়ে ইংরেজবাহিনী পরাজিত হয় এবং ইংরেজ সেনাপতি টমাস নিহত হয়।‘রংপুর বিদ্রোহ’ নামে খ্যাত কৃষক প্রজা বিদ্রোহে (১৭৮৩) বদরগঞ্জ ইউনিয়নে একটি বড় ঘাঁটি ছিল। নীল বিদ্রোহ (১৮৫৯) এ অঞ্চলের একটি ঐতিহাসিক ঘটনা। এছাড়াও তেভাগা আন্দোলন (১৯৪৬-৪৭), হাটতোলা আন্দোলনে (১৯৩৭-৪০) এ অঞ্চলের লোক সক্রিয় অংশ গ্রহন করে। ১৯৭১ সালের ৩ ডিসেম্বর যমুনেশ্বরী নদীর উপর বরাতি ব্রিজে এক গণহত্যা সংঘটিত হয় এবং আগস্ট মাসে পাকসেনারা সয়ার ইউনিয়নের দাড়ার পাড় গ্রামের কয়েকজনকে আটক করে এবং পরে হত্যা করে।
১।ইকরচালী নিম্ন বালিকা উচ্চ বিদ্যালয়
২।হাতিবান্ধা জুনিয়ার উচ্চ বিদ্যালয়
৩।হাজিপুর বালাবাড়ি জুনিয়ার উচ্চ বিদ্যালয়
৪।কাচনা জুনিয়ার উচ্চ বিদ্যালয়
৫।লক্ষীপুর বিরাবাড়ি হাট জুনিয়ার উচ্চ বিদ্যালয়
৬।তারাগঞ্জ শিশু নিকেতন
৭।বরাতি উচ্চ বিদ্যালয়
৮।বুড়ির হাট উচ্চ বিদ্যালয়
৯।চান্দের পুকুর গালস উচ্চ বিদ্যালয়
১০।চিলাপাক উচ্চ বিদ্যালয়
১১।ইকরচালী উচ্চ বিদ্যালয়
১২।ফাজিলপুর উচ্চ বিদ্যালয়
১৩।ঘনিরামপুর বরগোলা উচ্চ বিদ্যালয়
১৪।কাশিয়াবাড়ি বি এল উচ্চ বিদ্যালয়
১৫।কুর্শা আদর্শ উচ্চ বিদ্যালয়
১৬।তারাগঞ্জ ও/এ উচ্চ বিদ্যালয়
১৭।টেটুল তলা উচ্চ বিদ্যালয়
১৮।ভিমপুর দারসনাদ দাখিল মাদ্রাসা
১৯।চিলাপাক বাসিরুদ্দীন দাখিল মাদ্রাসা
২০।দোহাজারী বিড়াবাড়ী ইসলামিয়া দাখিল মাদ্রাসা
২১।ফাজিলপুর মউল অভি পাড়া আর/এস দাখিল মাদ্রাসা
২২।ঘনিরামপুর আলহুদা দাখিল মাদ্রাসা
২৩।হারিয়াল কুটি দাখিল মাদ্রাসা
২৪।লক্ষীপুর মাঝের হাট দাখিল মাদ্রাসা
২৫।মেনানগর নুরুলহুদা মোজা দাখিল মাদ্রাসা
২৬।নেকিরহাট সৈদপুর আলিম মাদ্রাসা
২৭।ওকড়াবাড়ি ফারুকিয়া আলিম মাদ্রাসা
২৮।তারাগঞ্জ ও/এ ফাজিল মাদ্রাসা
২৯।ইকরচালী ডিগ্রি কলেজ
৩০।তারাগঞ্জ ও/এ ডিগ্রি কলেজ
৩১।ডাংগীরহাট স্কুল এন্ড কলেজ
৩২।সয়ার কাজী পাড়া স্কুল এন্ড কলেজ
৩৩।তারাগঞ্জ ও/এ স্কুল এন্ড কলেজ
৩৪।কাজী পাড়া আইডিয়াল মহিলা টেকনিক্যাল কলেজ
৩৫।তারাগঞ্জ কারিগরি বিজনেজ ম্যানেজমেন্ট কলেজ
৩৬।তারাগঞ্জ টেকনিক্যাল এন্ড বি এম কলেজ
নিশিপদ্ম (চলচ্চিত্র)
নিশিপদ্ম ১৯৭০ সালে মুক্তিপ্রাপ্ত একটি বাংলা চলচ্চিত্র। এই চলচ্চিত্রের মুখ্য ভূমিকায় অভিনয় করেছিলেন সাবিত্রী চট্টোপাধ্যায় ও উত্তম কুমার। অরবিন্দ মুখোপাধ্যায় ছবিটি পরিচালনা করেন। ছবিটি বিভূতিভূষন বন্দোপাধ্যায়ের লেখা "হিঙের কচুরি" গ্রন্থ অবলম্বনে তৈরি করা হয়।
ছবিটি ভারতের ১৮তম জাতীয় চলচ্চিত্র পুরস্কার অনুষ্ঠানে দুইটি পুরস্কার জেতে। মান্না দে "যা খুশি ওরা বলে" গানের জন্য সেরা প্লেব্যাক গায়ক এবং সন্ধ্যা মুখোপাধ্যায় "ওরে সকল সোনা মলিন হল" গানের জন্য সেরা প্লেব্যাক গায়িকা হিসেবে পুরস্কার জেতেন।
ছবিটিকে পরবর্তীতে ১৯৭২ সালে হিন্দিতে পুনর্নিমাণ করা হয়। এতে শক্তি শর্মার পরিচালনায় মূল চরিত্রে অভিনয় করেন শর্মিলা ঠাকুর ও রাজেশ খান্না।
ইন্দ্রাণী (১৯৫৮-এর চলচ্চিত্র)
রাজলক্ষ্মী ও শ্রীকান্ত হরিদাস ভট্টাচার্য পরিচালিত ১৯৫৮ সালের ভারতীয় বাংলা ভাষার নাট্য চলচ্চিত্র। শরৎচন্দ্র চট্টোপাধ্যায়ের "শ্রীকান্ত" উপন্যাস অবলম্বনে ছবিটির চিত্রনাট্য লিখেছেন হরিদাস ভট্টাচার্য। এতে দুই নাম ভূমিকায় অভিনয় করেছেন সুচিত্রা সেন (রাজলক্ষ্মী) এবং উত্তম কুমার (শ্রীকান্ত)। অন্যান্য চরিত্রে অভিনয় করেছেন চন্দ্রা দেবী, ছবি বিশ্বাস, তুলসী চক্রবর্তী প্রমুখ। এই চলচ্চিত্রটি উত্তম-সুচিত্রার জুটির সেরা সময়ের ছবি হলেও এবং অসাধারণ সঙ্গীত থাকা সত্ত্বেও আশানুরূপ সাফল্য পায় নি ।
ইন্দ্রাণী চলচ্চিত্রের সঙ্গীত পরিচালনা করেছেন নচিকেতা ঘোষ। গীত রচনা করেছেন গৌরীপ্রসন্ন মজুমদার। গানে কণ্ঠ দিয়েছেন গীতা দত্ত, হেমন্ত মুখোপাধ্যায়, ও মোহাম্মদ রফি।
ওয়েব ব্রাউজার
ওয়েব ব্রাউজার হলো এমন একটি সফটওয়্যার যার মাধ্যমে একজন ব্যবহারকারী যেকোনো ওয়েবপেইজ, ওয়ার্ল্ড ওয়াইড ওয়েবে অথবা লোকাল এরিয়া নেটওয়ার্কে অবস্থিত কোনো ওয়েবসাইটের যেকোনো লেখা, ছবি এবং অন্যান্য তথ্যের অনুসন্ধান, ডাউনলোড কিংবা দেখতে পারেন। কোনো ওয়েবসাইটে অবস্থিত লেখা এবং ছবি একই অথবা ভিন্ন ওয়েবসাইটের সাথে আন্তসংযুক্ত (হাইপারলিংক) থাকলে একটি ওয়েব ব্রাউজার একজন ব্যবহারকারীকে দ্রূত এবং সহজে এইসকল লিঙ্কের মাধ্যমে বিভিন্ন ওয়েবসাইটে অবস্থিত অসংখ্য ওয়েবপেইজের সাথে তথ্য আদান-প্রদানে সাহায্য করে। এভাবে ওয়েবপেজের ভিতরকার লেখা, ছবি, ভিডিও ইত্যাদির মধ্যে চলাচল করাকে "ব্রাউজিং" বলে।
ব্যক্তিগত কম্পিউটারের জন্য বিদ্যমান উল্লেখযোগ্য ওয়েব ব্রাউজারের মধ্যে আছে 
ক্রোম, ফায়ারফক্স, সাফারি, ইন্টারনেট এক্সপ্লোরার এবং এজ প্রভৃতি।
ব্রাউজারের উৎপত্তি ১৯৮০'র দশকে।
ঘটোৎকচ
ঘটোৎকচ ভারতীয় মহাকাব্য মহাভারতের একটি চরিত্র। ইনি হস্তিনাপুরের রাজা পাণ্ডুর দ্বিতীয় পুত্র ভীমের রাক্ষস স্ত্রী হিড়িম্বার গর্ভজাত পুত্র। কুরুক্ষেত্রের যুদ্ধের সময় ইনি কর্ণের হাতে প্রাণ হারান।
ঘটোৎকচ তাঁর রাক্ষস সৈন্যদলসহ কুরুক্ষেত্রের যুদ্ধে পাণ্ডবদের পক্ষে যুদ্ধ করেন। তাঁর পুত্র অঞ্জনপর্বনও তাঁর সঙ্গে যুদ্ধে অংশ নিয়েছিলেন।
যুদ্ধের তৃতীয় দিনে ঘটোৎকচ কৌরব যুবরাজ দুর্যোধনকে পরাজিত করেন। চতুর্থ দিনে ঘটোৎকচের সঙ্গে প্রাগজ্যোতিষ (বর্তমান আসাম) রাজ্যের রাজা ভগদত্তের তীব্র যুদ্ধ হয়, কিন্তু সূর্যাস্ত হয়ে যাওয়ায় জয়-পরাজয় ব্যতিরেকেই যুদ্ধ সমাপ্ত হয়। পরবর্তীতে সপ্তম দিনে ভগদত্ত ঘটোৎকচকে দ্বৈরথ যুদ্ধে পরাজিত করেন। অষ্টম দিনে ঘটোৎকচ দ্রোণাচার্য, অশ্বত্থামা, দুর্যোধন, জয়দ্রথসহ বহু কৌরব মহারথীকে পরাজিত করেন।
যুদ্ধের চতুর্দশ দিনে সূর্যাস্তের পরও যুদ্ধ চলছিল। রাত্রিতে রাক্ষসদের শক্তি বেড়ে যায় বলে এসময় ঘটোৎকচ অত্যন্ত শক্তিশালী হয়ে ওঠেন। কৌরবপক্ষ অবলম্বনকারী দুই রাক্ষস অলম্বুশ ও অলায়ুধ ঘটোৎকচের হাতে নিহত হন। এরপর ঘটোৎকচ কৃষ্ণের নির্দেশে কর্ণকে আক্রমণ করেন। ঘোরতর যুদ্ধের পর কর্ণ দেবরাজ ইন্দ্রের একাঘ্নী অস্ত্র ঘটোৎকচের দিকে নিক্ষেপ করলে এর আঘাতে ঘটোৎকচ নিহত হন। কিন্তু মৃত্যুর পূর্বে ঘটোৎকচ বিশালাকার ধারণ করায় তাঁর শব কৌরব সৈন্যবাহিনীর ওপরে পতিত হয় এবং এক অক্ষৌহিণী সৈন্য নিহত হয়।
এসকিউএল
এসকিউএল বা স্ট্রাকচার্ড কুয়েরি ভাষা হলো ডেটাবেজ ব্যবস্থাপনায় ব্যবহৃত একটি কুয়েরি ভাষা। এসকিউএল ব্যবহার করে ডাটাবেস তৈরি,ডাটাবেসের তথ্য হালনাগাদ,নতুন তথ্য সংযোজন,তথ্য বিয়োজন ইত্যাদি করা যায়।
এসকিউএল'র সর্বপ্রথম সংস্করণটি আইবিএম তৈরি করে এর স্যান জোসি গবেষণাগারে(বর্তমানে এলমাডেন গবেষণাকেন্দ্র)। ৭০'র দশকের প্রথমদিকে আইবিএম তার সিস্টেম আর প্রোজেক্ট এর অংশ হিসাবে এসকিউএল তৈরি করে। তখন এর নাম ছিল সিকুয়েল। এই সিকুয়েল ভাষাটিই সময়ের সাথে সাথে পরিবর্ধিত এবং পরিমার্জিত হয়ে বর্তমানে এসকিউএল(স্ট্রাকচার্ড কুয়েরি ল্যাংগুয়েজ) নামে পরিচিতি পেয়েছে। অনেক সফটওয়্যার পণ্য এখন এসকিউএল কে সাপোর্ট করে থাকে। বর্তমানে অবসংবাদীভাবে এসকিউএল'ই আদর্শ রিলেশন্যাল-ডেটাবেজ ভাষা।
১৯৮৬ সালে আমেরিকান ন্যাশনাল স্ট্যান্ডার্ডস ইন্সটিটিউট(অ্যানসি-) এবং ইন্টারন্যাশনাল অর্গানাইজেশন ফর স্ট্যান্ডার্ডাইজেশন(আইএসও) এসকিউএল-৮৬ নামে এসকিউএল'র একটি আদর্শ প্রকাশ করে। আইবিএম ১৯৮৭ সালে সিস্টেমস অ্যাপলিকেশন আর্কিটেকচার ডেটাবেজ ইন্টারফেস(এসএএ-এসকিউএল) নামক এর নিজস্ব কর্পোরেট এসকিউএল আদর্শসমূহ প্রকাশ করে। ১৯৮৯ সালে অ্যানসি আবার এসকিউএল-৮৯ নামে এসকিউএল এর একটি বিস্তারিত আদর্শ প্রকাশ করে। এসকিউএল আদর্শের পরবর্তি স্ট্যান্ডার্ড এর নাম ছিল এসকিউএল-৯২ এবং এর সবচেয়ে আধুনিক সংস্করণটির নাম হলো এসকিউএল:২০০৩।
সিএনএন
কেবল নিউজ নেটওয়ার্ক , যা এর আদ্যাক্ষর সিএনএন (CNN) নামে বেশি পরিচিত, একটি মার্কিন যুক্তরাষ্ট্রভিত্তিক টেলিভিশন চ্যানেল। এটি সংবাদ ও সংবাদের বিশ্লেষণ সম্প্রচার করে থাকে। ২৪ ঘণ্টা ধরে এটি সংবাদ পরিবেশন করে থাকে। ১৯৮০ সালে টেড টার্নার এটি প্রতিষ্ঠা করেন। যুক্তরাষ্ট্রের জর্জিয়া অঙ্গরাজ্যের আটলান্টা শহরে এর প্রধান কার্যালয় অবস্থিত। ১৯৯০ সালের প্রথম উপসাগরীয় যুদ্ধের সময় বাগদাদ হতে সরাসরি সংবাদ সম্প্রচারের জন্য সিএনএন বিশ্বজুড়ে খ্যাতি অর্জন করে।
১ জুন ১৯৮০ সালে মার্কিন স্থানীয় সময় বিকেল ৫.০০ টায় সিএনএন সম্প্রচার কার্যক্রম শুরু করে।
কোচবিহার
কোচবিহার বা কুচবিহার পশ্চিমবঙ্গের কোচবিহার জেলার জেলাসদর ও একটি গুরুত্বপূর্ণ শহর। কোচবিহারের উত্তরপূর্বে অসম রাজ্য, এছাড়াও আন্তর্জাতিক সীমানা রয়েছে প্রতিবেশী রাষ্ট বাংলাাদেশ|
ভারতের ২০১১ সালের আদমশুমারি অনুসারে কুচ বিহার শহরের জনসংখ্যা হল ১০৬৭৬০ জন। এর মধ্যে পুরুষ ৫১%, এবং নারী ৪৯%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৬%, এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে কোচবিহার এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।কোচ বিহার জেলা সড়কপথ, রেলপথ, এবং অকাশপথে পারিবহন ব্যাবস্থা রয়েছে | প্রধান রেল স্টেশন "নিউ কোচ বিহার "এছাড়া কোচ বিহার, "দিনহাটা, বামনহাট, মাথাভাঙ্গা,তুফানগঞ্জ রেল স্টেশন রয়েছে| 31 নং জাতীয় সড়ক উত্তরপূর্বে কোচ বিহার দিয়ে অসম রাজ্যর যুক্ত হয়েছে| কোচবিহার বিমানবন্দর প্রধান বিমানবন্দর|
দর্শনীয় স্থানসুকটাবাড়ি
বগুলা
হিব্রু বাইবেল
হিব্রু বাইবেল () বলতে ইহুদি ও খ্রিস্টানদের ধর্মীয় পুস্তকাবলীর সাধারণ অংশকে বোঝায়। পণ্ডিতেরা খ্রিস্টানদের পুরাতন বাইবেল () বা ইহুদিদের তানাখ () (যে গ্রন্থগুলো প্রকৃতপক্ষে একই) বোঝাতে গিয়ে এই পরিভাষাকেই নিরপেক্ষ মনে করে ব্যবহার করেন।
হিব্রু বাইবেলকে ইহুদিরা তানাখ বলে থাকে। গ্রন্থটির তিনটি অংশের আদ্যক্ষরের সমন্বয়ে তানাখ শব্দটি গঠিত: তৌরাহ, নবিইম, কেতুবিম।
বরগুনা সদর উপজেলা
বরগুনা সদরবাংলাদেশেরবরগুনা জেলার অন্তর্গত একটি উপজেলা।
উত্তরে বরগুনা জেলার বেতাগি উপজেলা, বামনা উপজেলা ও পটুয়াখালী জেলার মির্জাগঞ্জ উপজেলা, পূর্বে পায়রা নদী ও বরগুনা জেলার আমতলী উপজেলা, দক্ষিণে বঙ্গোপসাগর, পশ্চিমে বিষখালী নদী ও বরগুনা জেলার পাথরঘাটা উপজেলা।
বরগুনা সদর থানা উপজেলায় রূপান্তরিত হয় ১৯৮২ সালে; সাথে এটি পৌরসভার মর্যাদা পায়। ১৩টি ইউনিয়ন, ৬২টি মৌজা, ১৯৯টি গ্রাম নিয়ে বরগুনা সদর উপজেলা গঠিত।
নাজগীর আহম্মদ (বাবু)
বামনা উপজেলা
বামনাবাংলাদেশের বরগুনা জেলার অন্তর্গত একটি উপজেলা।
উত্তরে ঝালকাঠি জেলার কাঁঠালিয়া উপজেলা, পূর্ব দিকে বরগুনা জেলার বেতাগি উপজেলা এবং বরগুনা সদর উপজেলা।দক্ষিণে বরগুনা জেলার পাথরঘাটা উপজেলা এবং পশ্চিমে পিরোজপুর জেলার মঠবাড়িয়া উপজেলা।
এই উপজেলার ৪টি ইউনিয়ন হচ্ছে -প্রধানত কৃষি এছাড়াও সেবা খাত ও ব্যবসায় উল্ল্যেখযোগ্য মানুষ নিয়োজিত।
বাবুগঞ্জ উপজেলা
বাবুগঞ্জ বাংলাদেশের বরিশাল জেলার অন্তর্গত একটি উপজেলা।
উত্তরে গৌরনদী উপজেলা, দক্ষিনে বরিশাল সদর উপজেলা ও ঝালকাঠি সদর উপজেলা, পূর্বে মুলাদি উপজেলা ও বরিশাল সদর উপজেলা, পশ্চিমে উজিরপুর উপজেলা।
বাবুগঞ্জ উপজেলার ৬টি ইউনিয়ন হচ্ছে -
ক্যাপ্টেন মহিউদ্দিন জাহাঙ্গীর
বানারীপাড়া উপজেলা
বানারীপাড়া বাংলাদেশের বরিশাল জেলার অন্তর্গত একটি উপজেলা।
বানারীপাড়ার অবস্থান । উত্তরে উজিরপুর উপজেলা, পূর্বে উজিরপুর উপজেলা, দক্ষিনে নেছারাবাদ উপজেলা, পিরোজপুর সদর উপজেলা এবং ঝালকাঠি সদর উপজেলা, পশ্চিমে নাজিরপুর উপজেলা, পিরোজপুর সদর উপজেলা এবং উজিরপুর উপজেলা।
বানারীপাড়ায় মোট ১১টি ওয়ার্ড, ৮৭টি মহল্লা এবং ৭৭টি গ্রাম রয়েছে। ১৯১৩ সালে বানারীপাড়া থানা প্রতিষ্ঠিত হয় এবং ১৯৮৩ সালে এটি উপজেলায় পরিণত হয়। মুক্তিযুদ্ধের সময় এই উপজেলার গাভায় ব্যাপক গণহত্যা পরিচালিত হয়।
এই উপজেলার ইউনিয়নসমূহ হচ্ছে -
মোট জনসংখ্যার ১, ৪৩, ৮২৫ জনের মধ্যে ধর্মীয় অনুপাত রয়েছেঃ
গৌরনদী উপজেলা
গৌরনদী বাংলাদেশের বরিশাল জেলার অন্তর্গত একটি উপজেলা।
উত্তরে কালকিনী উপজেলা, পূর্বে বাবুগঞ্জ উপজেলা, মুলাদি উপজেলা ও কালকিনী উপজেলা, দক্ষিণে উজিরপুর উপজেলা এবং পশ্চিমে আগৈলঝারা উপজেলা।
এই উপজেলার ইউনিয়নসমূহ -
গৌরনদী উপজেলার নামকরণ নিয়ে সুনির্দিষ্ট কোন লিখিত ইতিহাস নেই। এক সময় গৌরনদী সদরসহ বৃহত্তর গৌরনদী (আগৈলঝাড়াসহ) এলাকা ছিল নদী দ্বারা বেষ্টিত। গৌরনদীর পূর্বাঞ্চলে রয়েছে আড়িয়াল নদী। আর আড়িঁয়াল খার শাখা নদী হচ্ছে পালরদী নদী। এক সময় পালরদী ছিল স্রোতস্বীনি নদী। গৌরনদীর প্রবীণজন ও ইতিহাসবিদদের সংজ্ঞা মতে, আড়িঁয়াল খাঁ নদীর শাখা নদী পালরদী নদীকে ঘিরেই গৌরনদীর নামকরণ করা হয়। এ নদীর সাথে গৌরনদীর সংযুক্ততা রয়েছে। আড়িঁয়াল খাঁ নদীর শাখা নদী পালরদী নদীর প্রবাহমান পানির রং ছিল গৌড় বর্ণের। সে অনুসারে গৌড়্ওবং নদী যুক্ত হয়ে "গৌরনদী" র নামকরণ করা হয়েছে।
গৌরনদী উপজেলায় ১টি সরকারি কলেজ ও ৭ টি বেসরকারি কলেজ রয়েছে। এখানে শিক্ষার হার ৫৯.৪%; পুরুষ ৬২.৩%, মহিলা ৫৬.৩%।
জনগোষ্ঠীর আয়ের প্রধান উৎস কৃষি ৫১.৫৯%, অকৃষি শ্রমিক ২.৮৪%, শিল্প ১.৮২%, ব্যবসা ১৮.৯৩%, পরিবহণ ও যোগাযোগ ৪.৪৮%, চাকরি ৯.৭৫%, নির্মাণ ২.৩২%, ধর্মীয় সেবা ০.২৮%, রেন্ট অ্যান্ড রেমিটেন্স ৩.৫০% এবং অন্যান্য ৪.৪৯%।
কৃষিভূমির মালিকানা ভূমিমালিক ৫৯.৮৪%, ভূমিহীন ৪০.১৬%। শহরে ৫৪.৯৫% ও গ্রামে ৭৫.৮৯% পরিবারের কৃষিজমি রয়েছে।
প্রধান কৃষি ফসল ধান, গম, আলু, পান, শাকসবজি।
বিলুপ্ত বা বিলুপ্তপ্রায় ফসলাদি তিল, পাট, সরিষা, কলাই, আমন ধান।
প্রধান ফল-ফলাদি আম, কাঁঠাল, কলা, লিচু, জাম, তাল, নারিকেল, পেঁপে।
মৎস্য, গবাদিপশু ও হাঁস-মুরগির খামার হাঁস-মুরগি ৩৫, গবাদিপশু ১২, মৎস্য ৩৮, হ্যাচারি ৪।
যোগাযোগ বিশেষত্ব পাকারাস্তা ৩৮ কিমি, আধা-পাকারাস্তা ৩৯ কিমি, কাঁচারাস্তা ৩০০ কিমি; নৌপথ ১৯ নটিক্যাল মাইল।
বিলুপ্ত বা বিলুপ্তপ্রায় সনাতন বাহন পাল্কি, দুলকি।
শিল্প ও কলকারখানা ধানকল, আটাকল, বরফকল, চিড়াকল, স’মিল, ওয়েল্ডিং, বিড়িকারখানা, ব্যাটের কারখানা প্রভৃতি।
কুটিরশিল্প স্বর্ণশিল্প, লৌহশিল্প, তাঁতশিল্প, মৃৎশিল্প, বাঁশের কাজ প্রভৃতি।
হাটবাজার ও মেলা হাটবাজার ২৩, মেলা ৮। টরকীর হাট, কসবার গরুর হাট, মাহিলারার হাট এবং কবিরাজ বাড়ির মেলা (চাঁদশি), পৌষ সংক্রান্তির মেলা (বাটাজোর) ও মনসার মেলা (গৈলা) উল্লেখযোগ্য।
প্রধান রপ্তানিদ্রব্য ধান, পান, কলা, দধি।
বরিশাল সদর উপজেলা
বরিশাল সদর বাংলাদেশের বরিশাল জেলার অন্তর্গত একটি উপজেলা।
উত্তরে বাবুগঞ্জ উপজেলা ও মুলাদি উপজেলা, পূর্বে মেহেন্দিগঞ্জ উপজেলা ও হিজলা উপজেলা, দক্ষিণে নলছিটি উপজেলা ও বাকেরগঞ্জ উপজেলা এবং পশ্চিমে ঝালকাঠি সদর উপজেলা।
এই উপজেলার ইউনিয়নগুলো হচ্ছে -
মেহেন্দিগঞ্জ উপজেলা
মেহেন্দিগঞ্জ উপজেলা বাংলাদেশের বরিশাল জেলার অন্তর্গত একটি উপজেলা।
মেহন্দিগঞ্জ উপজেলা বরিশাল জেলা সদর থেকে প্রায় ৪০ কিলোমিটার পূর্ব- উত্তর দিকে অবস্থিত এবং অঞ্চলের মধ্যে সর্বোধিক নদী সমৃদ্ধ ও নদী পরিবেষ্ঠিত একটি উপজেলা। এর উত্তরে রয়েছে হিজলা উপজেলা, পূর্বে ও দক্ষিণে ভোলা সদর উপজেলা, দক্ষিণ ও পশ্চিমে বরিশাল সদর উপজেলা এবং পশ্চিমে মুলাদি উপজেলা।সম্রাট আকবরের সেনাপতি শাহবাজ খান পুর্তগীজ ও মগ আরাকান জলদস্যুদের কবল থেকে সাধারণ বিরাট সেনাবাহিনী ও স্থানীয় যুবকদের নিয়ে পুর্তগীজ-মগ ও আরাকান জলদস্যুদের উপর আক্রমণ করে এবং তাদেরকে উত্তর শাহবাজপুর (বর্তমান ভোলা জেলা) থেকে বিতাড়িত করেন। ১৫৮৫ সালে তিনি চলে যান। পরে শাহবাজ খানের স্মৃতি বিজড়িত স্থান হিসাবে মেঘনা-তেঁতুলিয়া-ইলিশা-মাসকাঁটা কালবদরের মাঝ খানের নদী কন্যা দ্বীপটির নাম শাহবাজপুর নামে পরিচয়। পরে ইলিশা নদীর উত্তর অংশ (মেহেন্দিগঞ্জ-হিজলা-মুলাদী) নিয়ে গঠিত হয় উত্তর শাহবাজপুর। শাহবাজ খান চলে যাওয়ার বেশ কিছু কাল পর আবার শুরু হয় আরাকান ও পুর্তগীজ জলদস্যুদের অত্যাচার এবং সম্রাট আওরঙ্গজেবের সময়ে মুঘল সেনাপতি আগা মেহেদীকে পাঠান শাহবাজপুর। আগা মেহেদী ও তার বাহিনী উত্তর শাহবাজপুর (বর্তমান মেহেন্দিগঞ্জ উপজেলা, ভোল জেলার রামদাশপুর ইউনিয়নের যে কোন স্থানে) আস্তানা করেন এবং স্থানীয়দের সহযোগিতায় পুর্তগীজ ও আরাকানদের এই অঞ্চল থেকে বিতাড়িত করেন। পরে আঘা মেহেদী নামে উত্তর শাহবাজপুরের একাংশের নাম করা হয় মেহেদীগঞ্জ যার বিবর্তিতরূপ মেহেন্দিগঞ্জ। আগা মেহেদী চলে যাওয়ার কিছুকাল পর আবার শুরু হয় পুর্তগীজ এবং আরাকনদের উৎপাত— এবার তিনি ফিরে এসে এ অঞ্চল থেকে পুরোপুরি নিশ্চহ্ন করেন। পরে তিনি সুবেদার হিসেবে এই এলাকায় থেকে যান এবং সংগ্রাম কেল্লা থেকে একটু দূরে সরে উলানিয়া নামক স্থানে তার উত্তরসুরীরা স্থানীয়ভাবে বাসস্থান নির্মাণ করেন ও বসবাস শুরু করেন। যা এখন উলানিয়া জমিদার বাড়ি নামে পরিচিত।ক) প্রধান নদীঃ ইলিশা, কালাবদর, লতা, মাসকাটাল।
খ) প্রধান হাট-বাজারঃ পাতারহাট, উলানিয়া বাজার, দফাদারহাট, কাজিরহাট।
গ) প্রধান শিক্ষা প্রতিষ্ঠান।
মাদরাসা: 
১/পাতারহাট ইসলামীয়া সিনিয়ার ফাজিল মাদরাসা, প্রতিষ্ঠা: ১৯৪৪। 
২/দড়িচর খাজুরিয়া সিনিয়ার ফাজিল মাদরাসা। 
কলেজঃ
পাতারহাট (রসিক চন্দ্র)আর.সি কলেজ, 
মেহেন্দগঞ্জ মহিলা মহাবিদ্যালয়,
উলানিয়া মুজাফ্ফর খান ডিগ্রী কলেজ,
ভাষানচর বিদ্যানন্দপুর মহাবিদ্যালয়,
একতা কলেজ।
দেশ রত্ন শেক হাসিনা মহাবিদ্যালয়
স্কুলঃ
পাতারহাট মুসলিম মডেল হাইস্কুল, 
পাতারহাট জুবলী স্কুল,
পাতারহাট বালিকা মাধ্যমিক বিদ্যালয়,
মেহেন্দগঞ্জ আদর্শ বালিকা বিদ্যালয়,
উলানিয়া করোনেশন মাধ্যমিক বিদ্যালয়,এস.এম.হাইস্কুল।
লেংগুটিয়া মুসলিম উচ্চমাধ্যমিক বিদ্যালয়।
অর্থনীতি: 
নদীবেষ্টিত এই এলাকায় ধান, মাছ অর্থকরী ফসল।এছারাও র‌য়ে‌ছে বি‌ভিন্ন ধর‌নের ফসল।আমরা,পান,সুপা‌রি মে‌হে‌ন্দিগ‌ঞ্জের প্র‌সিদ্ধ ফসল।স্থানীয় কা‌ঠের বাজারমূল্য বেশ লক্ষণীয়।
সরকারি হাসপাতাল : ১ টি (৫০ শয্যা)
প্রাইভেট হাসপাতাল: ১ টি -ইউনি-এইড হাসপাতাল এন্ড মেহেন্দিগঞ্জ ডায়াবেটিস সেন্টার,প্রতিষ্ঠাতা: ডাঃ মাসুদ খান,ডাঃ বি.এম সোলায়মান মাসুম,মো:রাকিবুল হাসান(ফয়সাল শিকদার)।
মুলাদী উপজেলা
মুলাদী বাংলাদেশের বরিশাল জেলার অন্তর্গত একটি উপজেলা।
মুলাদী ২২.৯১৫৩° উত্তর ৯০.৪১৫০° পূর্ব স্থানাকে অবস্থিত। উত্তরে কালকিনী উপজেলা ও গোসাইরহাট উপজেলা, পূর্বে হিজলা উপজেলা ও মেহেন্দিগঞ্জ উপজেলা, দক্ষিণে বরিশাল সদর উপজেলা এবং পশ্চিমে বাবুগঞ্জ উপজেলা।মুলাদী উপজেলার নামকরণের ক্ষেত্রে বলা হয়ে থাকে খ্রিস্টপূর্ব ১৫০০ অব্দে এখানে একটি চর জেগে উঠে এবং সেটাই মূলভূমি হিসেবে পরিচিত ছিল। এখানে মূল অর্থ প্রধান আর দ্বীপ মানে ভূমি। সেই থেকেই মুলাদীর নামকরণ হয়েছে বলে অনেকের ধারণা। এছাড়া ধর্ম প্রচার করতে মুলাই খান নামক এক দরবেশ এতদঞ্চলে এসেছিলেন। তিনি বিভিন্ন ধর্মীয় কাজের জন্য এই এলাকায় খুবই জনপ্রিয় ছিলেন, ধারণা করা হয় মুলাই খানের নামানুসারে এই জনপদের নাম হয়েছে মুলাদী। মুলাদীর ‘দী’ শব্দাংশটি এসেছে সম্ভবত দ্বীপ হতে। বর্তমান মুলাদী উপজেলা বিশাল বিশাল নদী বেষ্টিত দ্বীপসদৃশ একটি ভূখণ্ড। এই ভূখণ্ডে মুলাই খান ইসলাম প্রচারের জন্য এসে আস্তানা স্থাপন করলে তা ‘মুলাই দ্বীপ’ নামে পরিচিতি পায় এবং লোকমুখে বিবর্তিত ও সংক্ষিপ্ত হয়ে মুলাদ্বীপ এবং তা হতে বর্তমান মুলাদী রূপলাভ করেছে। এছাড়া ‘দী’ শব্দটি ডিহি শব্দের অপভ্রংশ হতে পারে। একসময় (১৯২২ সালের পূর্বে) কয়েকটি মৌজা নিয়ে একটি তৌজি এবং কয়েকটি তৌজি নিয়ে একটি ডিহি গড়ে উঠতো। আজকের মুলাদী একসময় একটি ডিহি ছিল এবং তা মুলাই খানের নামানুসারে মুলাই ডিহি নামে পরিচিত ছিল। পরে লোকমুখে পরিবর্তিত হয়ে মুলাদী নাম ধারণ করা অস্বাভাবিক নয়।
প্রশাসন মুলাদী থানা ১৯৬৭ সালে প্রতিষ্ঠিত হয় এবং এটা ৭টি ইউনিয়ন পরিষদ, ৯৮টি মৌজা এবং ১০৮টি গ্রাম নিয়ে গঠিত। ১৯৮৩ সালে থানাকে উপজেলায় রূপান্তর করা হয়।
জনসংখ্যা ১৭১৯৪৮; পুরুষ ৫০.৪৯%, মহিলা ৪৯.৫১%; মুসলিম ৯৭,৭৯%, হিন্দু ২.১৬% এবং অন্যান্য ০.০৫%।
কলেজ ৭টি, উচ্চ বিদ্যালয় ৩০ টি, জুনিয়র বিদ্যালয় ৫, সরকারি প্রাথমিক বিদ্যালয় ৭৭ টি, বেসরকারী প্রাথমিক বিদ্যালয় ৫০ টি, মাদ্রাসা ১৭টি
মসজিদ ৪৪০ টি, মন্দির ১৮ টি, গীর্জা ১টি।
কৃষি ৫১.১৭%, কৃষি শ্রমিক ২০.৬৭%, মজুরী শ্রমিক ৩.১৮%, ব্যবসা ৭.৫২%, চাকরি ৭.১৩%, মাছ ধরা ২.৫% এবং অন্যান্য ৭.৮৩%। ২৬১৫৯,৪৫ হেক্টর জমি ব্যবহার আবাদি জমি, পতিত জমি ২৩৭,৫৬ হেক্টর, একক ফসল ৪২%, ডবল ফসল ৫০%, তিন ফসলি ৮%. সেচের আওতায় আবাদি জমি ৭৪%। কৃষকদের মধ্যে ভূমি নিয়ন্ত্রণ, ২৯%, ৩২,৮২%, ক্ষুদ্র ২৭% মাঝারি এবং ৪.০৯% সমৃদ্ধ, ৭.০৯% প্রান্তিক ভূমিহীন ; মাথা প্রতি ০.১৪ হেক্টর আবাদি জমি।
প্রধান ফসল ধান, গম, মিষ্টি আলু, ডাল, বেগুন, পান। বিলুপ্ত বা প্রায় বিলুপ্ত শস্য পাট, তামাক, সরিষা, চীনাবাদাম, রসুন, আখ, অড়হর, চীন, কাউন। প্রধান ফল আম, কাঁঠাল, কলা, জাম, নারিকেল, লিচু, খেজুর, সুপারি, আমড়া।
এখানে ময়দা কল ১ টি, রাইস মিল ২৫টি, বরফকল ৫টি, কল ৪০, নাড়ি কল ২টি এবং চিড়াকল ১টি রয়েছে।
হাট-বাজারঃ-
মুলাদী বন্দর হাট, খাশেরহাট, নাজিরপুর বন্দর, নাতিরহাট, বানিমর্দ্দন, সোনামদ্দিন, রামারপোল, কুতুবপুর, কাজিরহাট, প্যাদারহাট, বাহাদুরপুর নতুন বাজার।
মেলাঃ-
পাতারচর (পাইতিখলা) মীর কুতুব শাহ-র মেলা, কাজিরচর আদম আলী ফকির মেলা, মুন্সি বারী মেলা যার মধ্যে সবচেয়ে উল্লেখযোগ্য মেলা।
যোগাযোগ বিশেষত্ব পাকা রাস্তা ২২ কিমি, আধাপাকা রাস্তা ১৫ কিমি, কাচা রাস্তা ২৫০ কিমি; ৬৫ নটিক্যাল মাইল।
আরুবা
আরুবা ক্যারিবীয় সাগরে অবস্থিত ৩২ কিলোমিটার দীর্ঘ একটি দ্বীপ, যা প্যারাগুয়ানা উপদ্বীপ, ফ্যালকন রাজ্য, ভেনেজুয়েলার ২৭ কিলোমিটার উত্তরে অবস্থিত এবং এটি নেদারল্যান্ড সাম্রাজ্যের একটি অংশ। এটি অন্যান্য ক্যারিবীয় অঞ্চলের মত নয়। এর আছে শুষ্ক জলবায়ু, ক্যাকটাস ছড়ানো স্থলভূমি। এ ধরনের জলবায়ু পর্যটকদের এ দ্বীপ পর্যটন করতে সাহায্য করে যারা সাধারণত উষ্ণ ও রৌদ্রজ্জ্বল আবহাওয়া আশা করে। এটির মোট ভূমির পরিমাণ ১৯৩ বর্গকিলোমিটার।
আরুবা দ্বীপটি প্রায় পুরোই সমতল। এখানে কোনো নদী নেই। এটি ক্ষুদ্রতর অ্যান্টিলেস দ্বীপপুঞ্জের লীওয়ার্ড অ্যান্টিলেস অংশের একটি দ্বীপ। আরুবা দ্বীপটির পশ্চিম ও দক্ষিণ উপকূলের সাদা ও বালুকাময় সৈকতের জন্য এটি বিখ্যাত। এই সৈকত ও বেলাভূমিগুলোতে সামুদ্রিক ঢেউয়ের তীব্রতা কম, তাই এখানেই পর্যটকদের আনাগোনা বেশি। উত্তর ও পূর্ব উপকূলে ঢেউ বেশ প্রবল, ফলে এখানকার প্রকৃতি অপরিবর্তিত রয়ে গেছে। দ্বীপটির অভ্যন্তরের অংশে কিছু ক্ষুদ্র পাহাড় রয়েছে। এর মধ্যে সবচেয়ে বিখ্যাতটি হলো হুইবার্গ, যার উচ্চতা মাত্র ১৬৫ মিটার (৫৪১ ফুট)। দ্বীপটির সর্বোচ্চ স্থান হলো জামানোটা পাহাড়, সমূদ্র সমতল হতে যার উচ্চতা মাত্র ১৮৮ মিটার (৬১৭ ফুট)। রাজধানী ওরাঞ্জেস্টাড এ অবস্থিত।
আরুবার পূর্ব দিকে রয়েছে বনেয়ার ও কুরাকাও দ্বীপ, যারা নেদারল্যান্ড অ্যান্টিলেসের দক্ষিণ পশ্চিমের অংশ। আরুবা এবং এই দুইটি নেদারল্যান্ড অ্যান্টিলেস দ্বীপকে একত্রে ক্ষুদ্রতর অ্যান্টলেসের এবিসি দ্বীপ বলা হয়।
আরুবার আবহাওয়া নাতিশীতোষ্ণ এবং আরামপ্রদ। এখানে তাই সারা বছর ধরেই পর্যটকেরা ভ্রমণে আসে। এখানকার তাপমাত্রা ২৮ ডিগ্রি সেলসিয়াস থেকে অল্পই বাড়ে বা কমে থাকে। সারা বছর ধরে আটলান্টিক মহাসাগরের বাণিজ্য বায়ু এখানে বইতে থাকে। বাৎসরিক বৃষ্টিপাতের পরিমাণ (১৯.৭ ইঞ্চি), এর প্রায় সবটাই হেমন্তকালে হয়ে থাকে।
আরুবা ক্যারিবীয় দ্বীপপুঞ্জের একেবারে দক্ষিণাংশে অবস্থিত। এখানে বৃষ্টি হয়না বললেই চলে, তাই এখানে বড় খামার এবং দাসপ্রথার প্রচলন হয়নি। এখানকার জনসংখ্যার প্রায় ৮০% হলো ইউরোপীয়-আদিবাসী শঙ্কর (মেস্টিজো), এবং ২০% হলো অন্যান্য জাতির। ্মেস্টিজোদের মধ্যে প্রধান হলো আরাওয়াক জাতি। এরা ভাঙা-ভাঙা স্পেনীয় ভাষায় কথা বলে। স্পেনীয়দের ১৩৫ বছর পর ওলন্দাজেরা আরুবার দখল পায়, তখন তারা আরাওয়াকদের চাষবাস ও পশুপালনের অনুমতি দেয়। এই দ্বীপটি ওলন্দাজ পশ্চিম ভারতীয় দ্বীপপুঞ্জের অন্যান্য এলাকার জন্য মাংসের উৎস হিসাবে কাজ করতো। ক্যারিবীয় দ্বীপপুঞ্জের অন্যান্য দ্বীপের চাইতে আরুবাতে আরাওয়াক ঐতিহ্যের প্রাধান্য বেশি লক্ষ করা যায়।
সাম্প্রতিক কালে পার্শ্ববর্তী দেশগুলো হতে এখানে প্রচুর অভিবাসন হয়েছে।
সিটিসেল
সিটিসেল বাংলাদেশের প্রথম সিডিএমএ মোবাইল অপারেটর। ১৯৮৯ খ্রিস্টাব্দে এটি বাংলাদেশে কার্যক্রম শুরু করে। এটিই বাংলাদেশের একমাত্র সিডিএমএ মোবাইল অপারেটর। আগষ্ট ২০১১-এর হিসাব অনুযায়ী সিটিসেলের গ্রাহক সংখ্যা ১.৭৭৮ মিলিয়ন। সিটিসেল বর্তমানে ৪৫% সিংটেল-এর মালিকানায় এবং ৫৫% মালিকানায় রয়েছে প্যাসিফিক গ্রুপ ও ফার ইস্ট টেলিকমের।
২০০৭ সালের শেষের দিকে সিটিসেল নতুন লোগো উন্মোচন করে। গ্রাহক সংখ্যার দিক থেকে এটি বাংলাদেশের সবচেয়ে ক্ষুদ্রতম মোবাইল অপারেটর কোম্পানি। ২০১৬ সালের ২০ অক্টোবর বিটিআরসি কোম্পানিটির কার্যক্রম পুরোপুরি বন্ধ করে দেয়। এ সময় এর গ্রাহক সংখ্যা ছিল ৬ লাখের কিছু বেশী। কিন্তু ৬ নভেম্বর সিটিসেলের তরঙ্গ আবার খুলে দেওয়া হয়।
সিটিসেল ১৯৮৯ খ্রিস্টাব্দে বিটিআরসি থেকে মোবাইল ফোন প্রবর্তনার জন্য তরঙ্গ দৈর্ঘ্য বরাদ্দ লাভ করে। তখন থেকে সিটিসেল বাংলাদেশের একমাত্র সিডিএমএ-এর মোবাইল সেবা প্রধানকারী অপারেটর হিসেবে সেবা দিয়ে যাচ্ছে।
সিটিসেল এর নাম্বার শুরু হয় "০১১" দিয়ে। যেমন ০১১-১২৩৪৫৬৭৮। আন্তর্জাতিক কোড সহ ডায়াল করতে হলে এভাবে ডায়াল করতে হবে- +৮৮০১১১২৩৪৫৬৭৮ যেখানে +৮৮০ হলো বাংলাদেশের আন্তর্জাতিক ডায়ালিং কোড।
সিটিসেল তাদের গ্রাহকদের কে দুই ধরনের সেবা দিয়েছে:
সিটিসেল জুম হলো ইন্টাররেনট ডাটা প্ল্যান, যখন কেউ ইন্টারনেট ডাটা প্লান এর গ্রাহক হয় তখন সে একটি ইন্টারনেট ডংগল পায়, যা দিয়ে সে সিটিসেল নেটওয়ার্ক এর মাধ্যমে ইন্টারনেট ব্রাউজ করতে পারে। দুটি উপায়েই (পোষ্ট পেইড বা প্রিপেইড) সিটিসেল জুম এর ডাটা প্লান গ্রাহক পেতে পারে। সাধারণ গতির চেয়ে একটু বেশী গতির ইন্টারনেট নিয়ে সিটিসেল এর নুতন ইন্টারনেট সার্ভিসের নাম হলো জুম আল্ট্রা।
সিটিসেল এর অনেক গ্রাহক সেবা কেন্দ্র আছে পুরো বাংলাদেশ জুড়ে। আছে অনেক গ্রাহক সেবা কেন্দ্র পয়েন্ট।
২০১০ খ্রিস্টাব্দের প্রথম দিকে সিটিসেল এর ঊর্ধ্বতন কর্মকর্তা পদে গুরুত্বপূর্ণ রদবদল করা হয়েছে। মেহবুব চৌধুরী কে বানানো হয়েছে প্রধান কার্য নির্বাহী বা CEO এবং ড্যাভিড লি কে বানানো হয়েছে COO । ফেব্রুয়ারী ২০১০ এ তারা নতুন পদে বসেন। ২০১৬’র অক্টোবরে যখন সরকার সিটিসেল-এর কার্যক্রম বন্ধ করে দেয় তখন মেহবুব চৌধুরী প্রধান কার্য নির্বাহী হিসেবে কর্মরত ছিলেন।
বাংলাদেশের টেলিযোগাযোগ ব্যবস্থা
বাংলাদেশে বর্তমানে (মার্চ, ২০১৫) পিএসটিএন গ্রাহকের সংখ্যা ১০ লক্ষ ৭১ হাজার।
বাংলাদেশে বর্তমানে (নভেম্বর ২০১৭) ইন্টারনেট ব্যবহারকারীর সংখ্যা ৮ কোটি ১ লক্ষ ৬৬ হাজার।
বাংলাদেশে বর্তমানে ৬টি মোবাইল ফোন কোম্পানি আছে।
বাংলাদেশের বর্তমানে (নভেম্বর, ২০১৭) মোবাইল ফোন গ্রাহকের সংখ্যা ১৪ কোটি ৩১ লক্ষ ০৬ হাজার।
বঙ্গবন্ধু শেখ মুজিব মেডিকেল বিশ্ববিদ্যালয়
বঙ্গবন্ধু শেখ মুজিব মেডিকেল বিশ্ববিদ্যালয় বাংলাদেশের প্রথম চিকিৎসা বিশ্ববিদ্যালয়, যা ঢাকা শহরের কেন্দ্রস্থলে শাহবাগ সড়ক সংযোগে অবস্থিত। আগে এর নাম ছিলো "ইন্সটিটিউট অফ পোস্ট গ্রাজুয়েট মেডিসিন এন্ড রিসার্চ" ("Institute of Post Graduate Medical Research", সংক্ষেপে 'IPGMR')। স্থানীয়ভাবে এটি পিজি হাসপাতাল নামেই বহুল ব্যবহৃত পরিচিত। ১৯৯৮ খ্রিস্টাব্দে জাতীয় সংসদে আইন প্রণয়নপূর্বক পিজি হাসপাতালকে বাংলাদেশের প্রথম চিকিৎসা বিশ্ববিদ্যালয়ে রূপান্তরিত করা হয়। এর প্রতিষ্ঠাতা উপাচার্য ছিলেন অধ্যাপক কাদরী। এটি একটি সরকারী বিশ্বদ্যিালয়। নব্বইয়ের দশকে স্বল্পসময়ের জন্য এমবিবিএস কোর্স চালু করা হলেও এই প্রতিষ্ঠানে পূর্বাপর কেবল স্নাতকোত্তর শিক্ষা প্রদান করা হয়।
এই বিশ্ববিদ্যালয়ে একটি হাসপাতাল আছে যাতে উন্নতমানের চিকিৎসা প্রদানের আয়োজন আছে।
২০০৯ থেকে মার্চ-২০১৫ খ্রিস্টাব্দ পর্যন্ত অধ্যাপক প্রাণ গোপাল দত্ত এ বিশ্ববিদ্যালয়ের উপাচার্যের দায়িত্বে থাকাকালিন সময়ে বিশ্ববিদ্যালয়টির প্রভূত উন্নতি সাধিত হয়। ২৪ মার্চ ২০১৮ বিশ্ববিদ্যালয়টির নতুন উপাচার্য হিসেবে যোগদান করেন অধ্যাপক ডা. কনক কান্তি বড়ুয়া
আদমদীঘি উপজেলা
আদমদিঘী বাংলাদেশের বগুড়া জেলার অন্তর্গত একটি উপজেলা এবং বগুড়া জেলার পশ্চিমাংসে অবস্থিত । মাদুর শিল্পের জন্য এ উপজেলা প্রসিদ্ধ। এ উপজেলার নশরতপুর ইউনিয়নের শাঁওইল বাজার তাঁত শিল্পের জন্য বিখ্যাত।
বগুড়া সদর থেকে আদমদিঘী উপজেলা সদরের দূরত্ব প্রায় ৩৫ কিলোমিটার। এ থানা উত্তরে জয়পুরহাট জেলার আক্কেলপুর উপজেলা ও স্বজেলার দুপচাঁচিয়া উপজেলা, পূর্বে স্বজেলার কাহালু উপজেলা ও নন্দীগ্রাম উপজেলা, দক্ষিণে নওগাঁ জেলার রানীনগর উপজেলা এবং পশ্চিমে নওগাঁ জেলার সদর থানা দ্বারা বেষ্টিত।
আদমদিঘী উপজেলার ইউনিয়নসমূহ হচ্ছে -
আদম-এর দিঘি হতে আদমদিঘী নামের সূচনা হয়েছে । আদমদিঘী থানার পাশে আদম বাবা নামে এক সূফী সাধকের মাজার আছে এবং সে মাজারের উত্তরপার্শ্বে আছে একটি বড় পুকুর, যাকে আদম বাবার দিঘি বলা হয় । কথিত আছে যে, নাটোর এর রাণী ভবানী বাবা আদমের প্রতি শ্রদ্ধা জানিয়ে এ পুকুরটি খনন করেন ।
২০১১ সালের আদমশুমারি অনুযায়ী আদমদিঘী উপজেলার মোট জনসংখ্যা ১,৯৫,১৮৬ জন (প্রায়) জন; যার ৯৪,৯৯৭জন (প্রায়) জন পুরুষ ও ৯২,০১৫জন (প্রায়) জন নারী। প্রতি কিলোমিটারে জনসংখ্যার ঘনত্ব ১,১০৮ জন। আদমদিঘী উপজেলার মোট ভোটার সংখ্যা ১,৩১,৯১৬ জন। এর মধ্যে পুরুষ ভোটার ৬৪,৬০৭ জন ও মহিলা ভোটার ৬৭,৩০৯ জন।
আদমদিঘী উপজেলার কিছু উল্লেখযোগ্য শিক্ষা প্রতিষ্ঠান গুলো হল আদমদীঘি আইপিজে (পাইলট) উচ্চ বিদ্যালয়,নসরতপুর বহু মূখী উচ্চ বিদ্যালয়, কুন্দগ্রাম দ্বিমুখী উচ্চ বিদ্যালয়,কুন্দ্গ্রাম বালিকা উচ্চ বিদ্যালয়, কাঞ্চনপুর উচ্চ বিদ্যালয়, বিপি উচ্চ বিদ্যালয়, ছতনী ঢেকড়া উচ্চ বিদ্যালয় এবং বিহিগ্রাম উচ্চ বিদ্যালয়। এছাড়া সরকারি কলেজ রয়েছে ১টি সান্তাহার সরকারি কলেজ।
আদমদীঘির অর্থনীতির প্রধান বিষয় মৎস্য বেবসা ।
এখানে রেনু পোনা বিক্রয়ের জন্য নামকরা ।
এখানে সব মিলে ৭-৮ টি মৎস্য খামার আছে, যেখানে তাঁদের নিজস্ব পুকুর গুলো থেকে ডিম ওয়লা মাছ ধরে কৃত্রিম উপায়ে বিভিন্ন মাছের রেণু পোনা উৎপাদন করা হয়।
এখানকার প্রায় ৭৫% ভাগ মানুষ মাছের ব্যবসায়ের সাথে সংযুক্ত। 
বাকি ২৫%ভাগ মানুষ কৃষি কাজ ,চাকুরী,আর বিভিন্ন পেশায় জড়িত।
অর্থনীতির দিক দিয়ে মুরইল ৮০% ভাগ এগিয়ে তাঁত শিল্পেআদমদীঘি থানাধীন কিছু কিছু গ্রামে মৃত শিল্প বা মাটির তৈরি বাসন পাতিল দেশের বিভিন্ন জেলাই রপ্তানি কর হয়।
বগুড়া সদর উপজেলা
বগুড়া সদর বাংলাদেশের বগুড়া জেলার অন্তর্গত একটি উপজেলা।
বাংলাদেশের উত্তরবঙ্গে প্রবেশদার এক ঐতিহ্যবাহী প্রাচীন জনপদ বগুড়া। প্রাচীন পুন্ড রাজ্যের রাজধানী পুন্ডবর্ধন হচ্ছে বগুড়া। জেলা সদর হতে দূরত্ব ০৭ কিঃ মিঃ। উপজেলার আয়তন ১৭৭.৩৪ বর্গ কিলোমিটার। বগুড়া সদর এর উত্তরে-শিবগঞ্জ উপজেলা, দক্ষিণে শাজাহানপুর উপজেলা, পূর্বে গাবতলী উপজেলা এবং পশ্চিমে কাহালু উপজেলা।
সুলতান গিয়াস উদ্দিন বলবনের পুত্র সুলতান নাসির উদ্দিন বগড়া ১২৭৯ থেকে ১২৮২ পর্যন্ত এ অঞ্চলের শাসক ছিলেন। তার নামানুসারে এ অঞ্চলের নাম হয়েছে বগড়া বা বগুড়া।
১৯৮৩ সালের ১ ডিসেম্বর বগুড়া সদর থানাকে উপজেলায় রূপান্তরিত করা হয়। বগুড়া সদরে ২৫ টি ইউনিয়ন বা ওয়ার্ড আছে। ৩১০ টি মৌজা বা মহল্লা আছে। সর্বমোট ৩৪১টি গ্রাম আছে। সংসদীয় এলাকা ৪১-বগুড়া-৬ ( বগুড়া সদর)। ইউনিয়নের সংখ্যা ১১টি। এরুলিয়া, ফাঁপোর, সাবগ্রাম, নিশিন্দারা , রাজাপুর, শাখারিয়া, শেখেরকোলা, গোকুল, নুনগোলা, লাহিড়ীপাড়া, নামুজা। পৌরসভা ০১টি ( বগুড়া পৌরসভা ‘‘ক’’ শ্রেণিভূক্ত)। পৌরসভার কার্যক্রম শুরু ১৮৭৫ খ্রিঃ।
জেলায় শিক্ষার হার ৫৫.৫%। সরকারি প্রাথমিক বিদ্যালয় ১০০টি। বেসরকারী মাধ্যমিক বিদ্যালয় ৫০ টি। মাদ্রাসা ২৮ টি (সরকারি-কামিল-১, ফাজিল-৩, আলিম-৪ দাখিল-২০ টি),সরকারি পলেটেকনিক ইনস্টিটউট ১ টি।
মোট জনসংখ্যা ৪,৪৬,২৬৩ জন। পুরুষ-২,৩৩,৩৪২ জন, মহিলা ২,১২,৯২১ জন। জনসংখ্যার বৃদ্ধির হার - ১.৬৬%। জনসংখ্যার ঘনত্ব - ১৫১৮ ( প্রতি বর্গ কিঃ মিঃ)।
বাংলাদেশে একমাত্র ফাউন্ড্রি শিল্পের পাশাপাশি বর্জ্য তুলা, ঝুট কাপড়, সাবান, বেডসীট মশারি কাপড়, জুট মিলস, পেপার মিলস, ফিড মিলস, সিমেন্ট কারখানা, পোল্ট্রিশিল্প সহ এগ্রো বেসড্ শিল্প প্রতিষ্ঠান গড়ে উঠেছে।
বগুড়া সদর উপজেলার ফুলবাড়ী মৌজায় ৩৩.১৭ একর জমিতে বিসিক শিল্প নগরী স্থাপন করা হয়েছে। উক্ত বিসিক শিল্প নগরীতে ৯৩টি শিল্প কারখানা স্থাপন করে প্রায় ৬০০০ জন লোকের কর্মসংস্থান সৃষ্টি করা হয়েছে। বগুড়া সদর উপজেলার ফুলবাড়ী মৌজায় ১৯৬৪ইং ও ১৯৮০ইং সালে দুই দফায় ৩৩.১৭ একর জমি অধিগ্রহণ করে বিসিক শিল্প নগরী স্থাপন করা হয়েছে।
মোট জমি ও আবাদি জমির পরিমাণ ১৭,৭৩৪ হেঃ তম্মধ্যে আবাদি জমি ১১.৭০০ হেঃ ( এক ফসলি-১০ হেঃ, দু ফসলি-৩৩৫৮ হেঃ ও তিন ফসলি-৪২৮২ হেঃ এবং তিন এর অধিক-৪০৫০ হেঃ)। প্রধান ফসল ধান, আলু, মরিচ, সরিষা, ভুট্রা, গম এবং বিভিন্ন শাক-সবজি।
ধুনট উপজেলা
ধুনট বাংলাদেশের বগুড়া জেলার অন্তর্গত একটি উপজেলা।
এ উপজেলার উত্তরে সারিয়াকান্দি উপজেলা, দক্ষিনে সিরাজগঞ্জ জেলার রায়গঞ্জ উপজেলা, পশ্চিমে শেরপুর উপজেলা, পূর্বে কাজীপুর উপজেলা।
এই উপজেলায় ১০টি ইউনিয়ন রয়েছে। ইউনিয়নগুলো হলো:
এছাড়া রয়েছে ধুনট পৌরসভা।
নন্দীগ্রাম উপজেলা
নন্দীগ্রাম বাংলাদেশের বগুড়া জেলার অন্তর্গত একটি উপজেলা।
এই উপজেলার দক্ষিনে নাটোর জেলা পশ্চিমে কাহালু উপজেলা পূর্বে শেরপুর উপজেলা উত্তরে আদমদীঘি উপজেলা ও ধুপচাঁচিয়া উপজেলা।
নন্দীগ্রাম উপজেলার ইউনিয়ন সমূহ -
এই উপজেলার মোট জনসংখ্যা - ১,৬৮,১৫৫ জন। এর মধ্যে পুরুষ - ৮৫,৬৮০ জন এবং মহিলা - ৮২,৪৬৫ জন। লোক সংখ্যার ঘনত্ব প্রতি বর্গকিলোমিটারে ৬৩৩ জন।
শিক্ষার গড় হার ৪২.২%; পুরুষ ৪৮.৪%, মহিলা ৩৫.৭%।
সাধারনত কৃষিনির্ভর অথনীতি বিদ্যমান।এখানে বেশি ভাগ লোক কৃষক।
কাহালু উপজেলা
কাহালু বাংলাদেশের বগুড়া জেলার অন্তর্গত একটি উপজেলা। কাহালু উপজেলা বাংলাদেশের একটি প্রাচীন ঐতিহ্যবাহী ও ব্যবসায়িক জনপদ ।
বগুড়া জেলা সদর হতে ১২ কি:মি পশ্চিমে এই উপজেলার অবস্থান। এ উপজেলার উত্তরে শিবগঞ্জ উপজেলা, দক্ষিণে নন্দীগ্রাম উপজেলা, পূর্বে বগুড়া সদর উপজেলা এবং পশ্চিমে দুপচাঁচিয়া উপজেলা।
কাহালু উপজেলার ইউনিয়নের সংখ্যা ০৯টি। 
ইউনিয়নসমূহ হচ্ছেঃ
০১ নং বীরকেদার ইউনিয়ন পরিষদ
০২ নং কালাই ইউনিয়ন পরিষদ
০৩ নং পাইকড় ইউনিয়ন পরিষদ
০৪ নং মুরইল ইউনিয়ন পরিষদ
০৫ নং কাহালু ইউনিয়ন পরিষদ
০৬ নং নারহট্ট ইউনিয়ন পরিষদ 
০৭ নং দূর্গাপুর ইউনিয়ন পরিষদ
০৮ নং জামগ্রাম ইউনিয়ন পরিষদ
০৯ নং মালঞ্চা ইউনিয়ন পরিষদ
ইতিহাস থেকে জানা যায় তৎকালীন দরবেশ গাজী জিয়া উদ্দীন সাহেবের কনিষ্ঠ ভ্রাতা হযরত শাহ সুফী সৈয়দ কালু নামের এক দরবেশ এসে বর্তমান কাহালু থানার পার্শ্বে আস্তানা স্থাপন করেন। এখান থেকে তিনি ইসলাম ধর্ম প্রচার করতে থাকেন। কাহালু থানার অভ্যন্তরে এই দরবেশের মাজার রয়েছে যা কালু বাবার মাজার নামে পরিচিত। জনশ্রুতিতে থেকে জানা যায় এ সাধু পীরের নামানুসারে উপজেলার নামকরণ হয়েছে ‘‘কাহালু’’।
কাহালু ১৯২৮ সালে প্রশাসনিক থানা হিসেবে প্রতিষ্ঠা লাভ করে এবং ১৯৮৩ সালে উপজেলায় উন্নীত হয়।
২০১১ সালের আদমশুমারি অনুযায়ী কাহালু উপজেলার মোট জনসংখ্যা ২,১৯,০০০জন (প্রায়) জন। যার ১,১০,০০০জন (প্রায়) জন পুরুষ ও ১,০৯,০০০জন (প্রায়) জন নারী। প্রতি কিলোমিটারে জনসংখ্যার ঘনত্ব ৯১৭জন। কাহালু উপজেলার মোট ভোটার সংখ্যা ১,৪৬,৭৮৬ জন। এর মধ্যে পুরুষ ভোটার ৭১,৫০১ জন ও মহিলা ভোটার ৭৫,২৮৫ জন।
এই উপজেলায় প্রচুর পরিমাণে ধান, গম, আলু, সরিষা ও অন্যান্য ফসল উৎপাদন হয়।
উপজেলা সদর এলাকা সহ পুরো উপজেলার ছোট বড় পুকুর গুলোতে বাণিজ্যিক ভাবে মাছ চাষ করা হয়।
এই উপজেলাতে কয়েকটি বড় বড় হাট ও বাজার আছে।বাজার গুলোতে ছোট বড় অনেক ব্যবসা প্রতিষ্ঠান আছে। উপজেলার অনেক গ্রামে পারিবারিক ও বাণিজ্যিক ভাবে গরু, ছাগল, ভেড়া, মহিষ, হাঁস মুরগী, কবুতর, নানা জাতের পাখি লালন পালন করা হয়। উপজেলার বেশির ভাগ মানুষ কৃষি কাজের সাথে জড়িত।
সারিয়াকান্দি উপজেলা
সারিয়াকান্দি বাংলাদেশের বগুড়া জেলার অন্তর্গত একটি উপজেলা। এটি বগুড়া জেলার সবচেয়ে বড় উপজেলা। সারিয়াকান্দি উপজেলার পৃথিবীর মানচিত্রের অবস্থান ২৪ ৪৪ হতে ২৫ ০৪ উত্তর অক্ষাংশ এবং ৮৯ ৩১ হতে ৮৯ ৪৫ পূর্ব দ্রাঘিমাংশের মধ্যে। উত্তরে সোনাতলা উপজেলা দক্ষিণে ধুনট উপজেলা পূর্বে জামালপুর জেলার মাদারগঞ্জ উপজেলা এবং পশ্চিমে গাবতলী উপজেলা।
ভাষাতাত্বিক অঞ্চল অনুসারে বগুড়া জেলা বরেন্দ্র উপ-ভাষা অঞ্চলে হলেও সারিয়াকান্দি উপ-ভাষার দুটি প্রধান উপ-ভাষা পরিলক্ষিত হয়।যা বরেন্দ্রী ভাষা থেকে অনেকাংশে পৃথক। সারিয়াকান্দি সদর, উত্তর এবং পশ্চিম সারিয়াকান্দির উপ-ভাষা সামান্য ব্যতয় নিয়ে প্রায় অভিন্ন অন্য দিকে সারিয়াকান্দির দক্ষিণাঞ্চলে প্রচলিত উপ-ভাষায় ধ্বনি তাত্বিক ও রূপতাত্বিক পার্থক্য সুস্পষ্টভাবে প্রতিয়মান। আবার যমুনার চরাঞ্চলে বসবাসরত জনগোষ্ঠির ভাষার উচ্চারণের পার্থক্য থাকলেও তা বহুলাংশে বাংলা শিষ্ট ভাষার সাথে সংগতিপূর্ণ। সারিয়াকান্দিয় উপ-ভাষা হিসাবে যে আঞ্চলিক ভাষাটির কথা বলা হচ্ছে তা বরেন্দ্রী ও কামরূপী সংমিশ্রিতরূপের সীমা পরবর্তী ভাষা। এই ভাষার সাথে বগুড়ার পার্শ্ববর্তী অঞ্চল, চাপাঁইনবাবগঞ্জ, রাজশাহী ও নওগাঁর ভাষার যেমন কিছু কিছু মিল আছে তেমনি অমিল ও আছে। এ পার্থক্যগুলোতেই সারিয়াকান্দি ভাষার নিজস্ব বৈশিষ্ট ধরা পড়ে।
এ উপজেলার উত্তরে সোনাতলা উপজেলা, পূর্বে মাদারগঞ্জ উপজেলা, দক্ষিণে ধুনট উপজেলা এবং পশ্চিমে গাবতলী উপজেলা।
এই উপজেলার ইউনিয়ন সমূহ হচ্ছে -
শিবগঞ্জ উপজেলা
শিবগঞ্জ উপজেলা বাংলাদেশের বগুড়া জেলার অন্তর্গত একটি উপজেলা। এটি আয়তনের দিক দিয়ে বগুড়া জেলার বৃহত্তম উপজেলা।
এটি বগুড়া শহর থেকে উত্তর পশ্চিম দিকে অবস্থিত। এর মোট আয়তন প্রায় ৩১৫.৩৩ বর্গ কিলোমিটার। এ উপজেলার উত্তরে গাইবান্ধা জেলা, ,দক্ষিনে বগুড়া সদর উপজেলা ও কাহালু উপজেলা ও দুপচাঁচিয়া উপজেলা ,পূর্বে সোনাতলা উপজেলা ও গাবতলী উপজেলা এবং পশ্চিমে কালাই উপজেলা ও ক্ষেতলাল উপজেলা। বগুড়া জেলা শহর হতে ১৯ কিমিঃ উত্তরে গাংনই নদীর তীরে অবস্থিত। অবশ্য শিবগঞ্জ মূল করতোয়া নদীর তীরে অবস্থিত।
শিবগঞ্জ উপজেলায় একটি থানা ও একটি পৌরসভাসহ (শিবগঞ্জ পৌরসভা) মোট ১২ টি ইউনিয়ন পরিষদ ও ৪৩৬ টি গ্রামের সমন্বয়ে গঠিত। ইউনিয়ন পরিষদগুলো হলঃ
পুর্বে শিবগঞ্জ উপজেলা ছিল হিন্দু অধ্যুষিত এলাকা। সে সময় এ এলাকায় হিন্দুদের পুজাপার্বনের জন্য অসংখ্য শিবমন্দির ছিল। শিবমন্দিরকে কেন্দ্র করে বন্দর-গঞ্জ গড়ে উঠে। যার ফলশ্রূতিতে পরবর্তীতে এ উপজেলার নাম হয় শিবগঞ্জ।
২০১১ সালের আদমশুমারি অনুযায়ী শিবগঞ্জ উপজেলার মোট জনসংখ্যা ৪,২৭,৯১৩ জন (প্রায়)। যার ২,০২,৩৮৬ জন (প্রায়) জন পুরুষ ও ২,২৫,৫২৭ জন (প্রায়) জন নারী। প্রতি কিলোমিটারে জনসংখ্যার ঘনত্ব ১,৮৪৮ জন। শিবগঞ্জ উপজেলার মোট ভোটার সংখ্যা ২,৪৫,৬৪৪ জন। এর মধ্যে পুরুষ ভোটার ১,১৭,৫৪০ জন ও মহিলা ভোটার ১,২৮,১০৪ জন।
শিক্ষায় শিবগঞ্জ উপজেলা অনেক অগ্রসর হয়েছে।
শিবগঞ্জ এম.এইচ মহাবিদ্যালয় (বর্তমানে সরকারি কলেজ) , মহাস্থান মাহীসাওয়ার ডিগ্রী কলেজ, মহিলা কলেজ অন্যতম। শিবগঞ্জ পাইলট মডেল উচ্চ বিদ্যালয় সহ অনেক সরকারি বেসরকারি স্কুল, কলেজ ও মাদ্রাসা আছে।
উপজেলার সবচেয়ে প্রাচীন মাদ্রাসা গুলোর মধ্য সাদুরিয়া রাহমানিয়া আলিম মাদ্রাসা অন্যতম। এবং শিবগঞ্জ উপজেলার অন্যতম মাদ্রাসা উপজেলা সদরেই অবস্থিত শিবগঞ্জ ফাজিল ডিগ্রী মাদ্রাসা। উপজেলার শ্রেষ্ট মাধ্যমিক বিদ্যালয় হলো শিবগঞ্জ মডেল উচ্চ বিদ্যালয়।
এছাড়াও শিবগঞ্জ পৌরসভার অন্তর্ভুক্ত দহিলা গ্রামে ব্র্যাক শাখার মধ্যে ২০০৬–২০১০ পর্যন্ত ছিল দহিলা মধ্যপাড়া ব্র্যাক স্কুল।
শিবগঞ্জের অর্থনীতি মূলত কৃষি নির্ভর। এখানে প্রচুর ধান ও আলু চাষ হয়। অন্যান্য ফসলের মধ্য রয়েছে ভুট্টা, গম, কলা,পাট ইত্যাদিসহ নানান দেশী-বিদেশি শাক সবজি। এছাড়া এখানে প্রচুর মাছ চাষ হয়।
সোনাতলা উপজেলা
সোনাতলা উপজেলা বাংলাদেশের বগুড়া জেলার একটি প্রশাসনিক এলাকা।
সোনাতলা উপজেলা বগুড়া জেলা শহর হতে উত্তর-পূর্ব দিকে প্রায় ৩৫ কিলোমিটার দূরে অবস্থিত। উপজেলার দক্ষিনে সারিয়াকান্দি উপজেলা, দক্ষিণ-পশ্চিমে গাবতলী উপজেলা, পশ্চিমে শিবগঞ্জ উপজেলা এবং উত্তরে গোবিন্দগঞ্জ উপজেলা (গাইবান্ধা জেলা) অবস্থিত।
সোনাতলা উপজেলার ০৭ টি ইউনিয়ন হল -সোনাতলা উপজেলার মোট জনসংখ্যা ১,৬৭,৫৪৭ জন। এর মধ্যে পুরুষঃ ৮৫,৮৬২ জন এবং মহিলাঃ ৮২,৩৪১ জন।
শিক্ষার গড় হার ৩৭.৯%; পুরুষ ৪৩.৩%, মহিলা ৩২.৩%।
শিক্ষা প্রতিষ্ঠান সমূহঃ
১. সোনাতলা পাইলট উচ্চ বিদ্যালয় 
২. সোনাতলা নাজির আক্তার কলেজ
৩. সুখান পুকুর উচ্চ বিদ্যালয়
৪. সুখান পুকুর উচ্চ বালিকা উচ্চ বিদ্যালয় 
৫. শিহিপুর সরকারি প্রাথমিক বিদ্যালয়
৬. ইউনাইটেড উচ্চ বিদ্যালয়
৭.হরিখালি উচ্চ বিদ্যালয়
৮. বালুয়া হাট উচ্চ বিদ্যালয়
যমুনা নদীর চরে বসবাসরত লোকজন মাছ ধরে জীবিকা নির্বাহ করে। এ অঞ্চলে পাট,ধান,সরিষার আবাদও হয়। 
ডাঃ মরহুম হাবিবুর রহমান(সাবেক, সংসদ সদস্য)
ডঃ আব্দুল্লাহেল বারী(চেয়ারম্যান,আনন্দ গ্রুপ)
মরহুম ডাঃ আব্দুল কাদির,বিভাগীয় প্রধান (নাক,কান, গলা বিভাগ),ঢাকা মেডিক্যাল কলেজ, হাসপাতাল)
জনাব জাহিঙ্গীর আলম নান্নু ( বিশিষ্ট রাজনীতিবিদ)
জনাব ডাঃ মোঃ লেবু মুন্সী ( অর্থোপেডিক সার্জন
মরহুম মো অসিম উদ্দিন (মাস্টার)
নাটোর সদর উপজেলা
নাটোর সদর বাংলাদেশের রাজশাহী বিভাগের নাটোর জেলার অন্তর্গত একটি উপজেলা।
নাটোর সদর উপজেলার উত্তরে আত্রাই উপজেলা (নওগাঁ জেলা), উত্তর পশ্চিমে বাগমারা উপজেলা (রাজশাহী জেলা), পূর্বে সিংড়া উপজেলা ও গুরুদাসপুর উপজেলা, দক্ষিণে বড়াইগ্রাম উপজেলা ও বাগাতিপাড়া উপজেলা এবং পশ্চিমে (রাজশাহী জেলার) পুঠিয়া উপজেলা ও বাঘা উপজেলা।
নাটোর সদরের আয়তন ৪০৭.২৯ বর্গ কি.মি.। নাটোর থানা স্থাপিত হয় ১৭৯৩ সালে এবং উপজেলাতে রূপান্তরিত হয় ১৯৮৪ সালে। ১৮৬৯ সালে নাটোর পৌরসভা স্থাপিত হয়। নাটোর পৌরসভার আয়তন ১৫.০৫ বর্গ কি.মি.। নাটোর সদর ১টি পৌরসভা, ৯টি ওয়ার্ড, ৭টি ইউনিয়ন পরিষদ, ২৫৬টি মৌজা ও ৩১০টি গ্রাম সহযোগে গঠিত।
নাটোর রাজবংশের প্রথম রাজা রামজীবন।রাজা রামজীবন ১৭০৬ মতান্তরে ১৭১০ সালে নাটোররাজ প্রতিষ্ঠা করেন। তৎকালে নাটোর ছিল রাজশাহীর জমিদারী বা রাজশাহী রাজ্যের রাজধানী। এ রাজ্যের সিময় দন্ড মুন্ডের কর্তা ছিলেন নাটোর রাজ। রাজা রামজীবন পুঠিয়ার মহারাজা দর্পনারায়নের অনুগ্রহ ও সহায়তায় নাটোর রাজ্য প্রতিষ্ঠা করতে সমর্থ হয়েছিলেন।
২০০১ সালের আদমশুমারী অনুসারে নাটোর সদরের জনসংখ্যা আনুমানিক ৪ লক্ষ।
উপজেলার প্রধান উৎপাদিত ফসল হলো ধান। এছাড়াও এখানে গম, ভূট্টা, আখ, পান ইত্যাদি উৎপাদিত হয়। বিলুপ্তপ্রায় ফসল নীল, বোনা আমন ও আউশ ধান ।
এখানে বেশ কয়েকটি ভারি শিল্প রয়েছে। এর মধ্যে রয়েছে দুইটি চিনিকল, একটি ডিস্টিলারি, একটি ফলের রস এর কারখানা। দেশের ১৬টি চিনিকলের মধ্যে ২টি এই উপজেলায় অবস্থিত। এছাড়াও মূলত এই জেলায় উৎপাদিত আখের উপর নি্র্ভর করে পার্শ্ববর্তী রাজশাহী ও পাবনা জেলায় গড়ে উঠেছে আরও দুইটি চিনিকল। এছাড়া বাংলাদেশের বৃহত্তম প্রাণ কোম্পানীর বেশীরভাগ কাঁচামাল ( আম,লিচু,বাদাম,মুগ ডাল,পোলার চাউল ইত্যাদি) নাটোর জেলার বিভিন্ন প্রান্ত থেকে আসে।সম্প্রতি এখানে আপেল কুল, বাউ কুল,থাই কুলের ব্যাপক চাষ হচ্ছে ।
অন্যান্য জেলার মত নাটোরও নিজ বিশিষ্টে বিখ্যাত।
নাটোরের কাঁচাগোল্লা বাংলা‌দে‌শের সকল জেলায় অতি পরিচিত।
বাগাতিপাড়া উপজেলা
বাগাতিপাড়া বাংলাদেশের নাটোর জেলার অন্তর্গত একটি উপজেলা।
উত্তরে – নাটোর সদর উপজেলা, দক্ষিণে – লালপুর উপজেলা ও বাঘা উপজেলা, পূর্বে – বড়াইগ্রাম উপজেলা এবং পশ্চিমে – চারঘাট উপজেলা।
এই উপজেলার ইউনিয়নগুলি হল-
মোট জনসংখ্যা ১,৩১,০০৪ জন | পুরুষ ৬৫০৫৪ জন এবং মহিলা ৬৫৯৫০ জন |
উপজেলাটিতে শিক্ষার গড় হার ৫৬.৫০%
বাগাতিপাড়া উপজেলার অর্থনীতি মূলত কৃষি নির্ভর | এর বিস্তৃত উর্বর ফসলি জমিগুলোতে উৎপন্ন হচ্ছে নানা জাতের ফসল | আর পশুপালন এখানে অর্থনৈতিক অবস্থার অন্যতম শক্তি |
এছাড়াও পশুপালনের জন্য এ উপজেলায় গড়ে উঠেছে ৩টি প্রাণীসম্পদ উন্নয়ন কেন্দ্র ,
ডেইরী ফার্ম ৩০টি,
পোল্টি ফার্ম ৮১
টি এছাড়াও হাঁস হ্যাচারি রয়েছে ১টি |বাগাতিপাড়া উপজেলার সরকারি ওয়েবসাইট
গুরুদাসপুর উপজেলা
গুরুদাসপুর বাংলাদেশের নাটোর জেলার অন্তর্গত একটি উপজেলা।
গুরুদাসপুর উপজেলার উত্তরে সিংড়া উপজেলা ও তাড়াশ উপজেলা, দক্ষিণে বড়াইগ্রাম উপজেলা, পূর্বে তাড়াশ উপজেলা ও চাটমোহর উপজেলা এবং পশ্চিমে নাটোর সদর উপজেলা অবস্থিত।
গুরুদাসপুর ১৯১৭ সালে প্রতিষ্ঠিত হয় এবং ১৯৮৪ সালে একে উপজেলায় রূপান্তরিত করা হয়।
যতদূর জানা যায়, আনুমানিক ১৭৬৭ সালের দিকে 'গুরুদাস' নামক জনৈক পাটনী গুরুদাসপুর চর হতে ঝাউপাড়া পর্যন্ত খেয়া দিত। এই পাটনীর নামানুসারেই এই জায়গার নাম গুরুদাসপুর হয়েছে।
গুরুদাসপুর উপজেলায় ১টি পৌরসভা, ৬ টি ইউনিয়ন, ৬৩ টি ওয়ার্ড, ১০৬ টি মৌজা এবং ১২৮ টি গ্রাম রয়েছে।
গুরুদাসপুর উপজেলার ইউনিয়নগুলি হল-
মোট জনসংখ্যা প্রায় ১৯৪২২৮। তন্মধ্যে, পুরুষ ৯১০৭১ ও মহিলা ১০৩১৫৭ জন। 
মোট জনসংখ্যার ৯৪.০৭% মুসলিম, ৫.৪৯% হিন্দু এবং অন্যান্য ধর্মাবলম্বী ০.৪৪%।
স্বাক্ষরতার হার ৩৪.৯১%। পুরুষ ৩৯.৬১%, মহিলা ৩০.০১%। শিক্ষা প্রতিষ্ঠান: ডিগ্রী কলেজ-৪ টি, মাধ্যমিক স্কুল এন্ড কলেজ-৫ টি, কারিগরি কলেজ ৭ টি, মাধ্যমিক বিদ্যালয় -২৭ টি, সিনিয়র মাদ্রাসা -২ টি, দাখিল মাদ্রাসা ১৯ টি, এবতেদায়ি মাদ্রাসা-২০ টি, সরকারি প্রাথমিক বিদ্যালয়- ৪৯টি, বে-সরকারি প্রাথমিক বিদ্যালয়- ২৯টি।
কলেজ ৫ টি, হাইস্কুল ২৪ টি, মাদ্রাসা ৫৭ টি, সরকারি প্রাথমিক বিদ্যালয় ৭৮ টি, কারিগরি প্রতিষ্ঠান ১টি।
সাংস্কৃতিক প্রতিষ্ঠানের মধ্যে ক্লাব ৪০ টি, পাবলিক লাইব্রেরি ৩ টি, সিনেমা হল ২ টি, থিয়েটার মঞ্চ ১ টি, জাদুঘর ১ টি।
চলনবিল অঞ্চলের ইতিহাস, ঐতিহ্য ও সংস্কৃতি রক্ষার উদ্দ্যেশ্যে
গুরুদাসপুর উপজেলার খুবজিপুর গ্রামে ১৯৭৮ সালে প্রতিষ্ঠিত হয়েছে চলনবিল জাদুঘর। এটি বাংলাদেশ প্রত্নতত্ব বিভাগের আওতাধীন। অন্যান্য প্রাচীন নিদর্শনের মধ্যে পিপলা গ্রামে মুঘল আমলের একটি মসজিদ উল্লেখযোগ্য।
প্রধানত কৃষি।
মোট আবাদযোগ্য জমি ১৮১০০ হেক্টর। পতিত জমি ৭৭১ হেক্টর।
বিলুপ্ত অথবা প্রায় বিলুপ্ত ফসল তামাক, পাট এবং তিল। প্রধান ফল লিচু, আম, কাঁঠাল, পেয়ারা, পেঁপে, কাঠ আপেল, জাম্বুরা এবং তরমুজ।
কুটির শিল্প: কুটির শিল্পের মধ্যে বাঁশের কাজ, বেতের কাজ, স্বর্ণকার অন্তর্ভুক্ত।
হাট এবং বাজার: হাট ও বাজার এর মোট সংখ্যা ২২, এর মধ্যে চাঁচকৈর বাজার সবচেয়ে সুপরিচিত।
অধ্যক্ষ এম. এ. হামিদ,
ড মহসীন আলী, ডা: মনিরজ্জামান তালুকদার ঈমান,
প্রফেসর ডা: মো: আনোয়ারুল করিম, ড. জাহাঙ্গীর , ড. মোঃ আমিরুল ইসলাম কনক,আলহাজ্ব আবুল কাশেম সরকার সাবেক সংসদ সদস্য, মোঃ সানোয়ার হোসাইন বিপ্লব
ঐতিহ্যবাহী পরিবহন ঘোড়া ও গরুর গাড়ী।
স্বাস্থ্য কেন্দ্র: উপজেলা স্বাস্থ্য কমপ্লেক্স ১ টি, স্বাস্থ্য কেন্দ্র ৪ টি, চক্ষু হাসপাতাল ১ টি।
পশু হাসপাতাল ১ টি।
সিংড়া উপজেলা
সিংড়া উপজেলা বাংলাদেশের নাটোর জেলার একটি প্রশাসনিক এলাকা।
সিংড়া উপজেলার উত্তরে বগুড়ার নন্দীগ্রাম উপজেলা, দক্ষিণে গুরুদাসপুর উপজেলা, পূর্বে সিরাজগঞ্জের তাড়াস উপজেলা, পশ্চিমে নওগাঁর আত্রাই উপজেলা।
এই উপজেলার ১২টি ইউনিয়ন রয়েছে। এগুলো হলো:
মোট জনসংখ্যা - ৩৫৬৭৭৬ জন
(ক) পুরুষের সংখ্যা - ১৭৯৪৩১ জন
(খ) মহিলার সংখ্যা - ১৭৭৩৪৫ জন
ধান, রসুন, গম, পাট, সরিষা, মাছ, ডিম উৎপাদন, হাস মুরগি পালন, পশু পালন
সুপারি
সুপারি, বা গুয়া (বিকল্প বানান সুপারী) (সংস্কৃত: গুবাক, ইংরেজি: Betel nut) এরিকাসিয়া পরিবারের "এরিকা" গণের একটি ফল। এদের গোলাকৃতি পাথরশক্ত বীজ পানের মশলায় কুচি করে দেওয়া হয়।
সুপারি বাংলাদেশের একটি অন্যতম প্রধান অর্থকরী ফসল। সুপারির জন্ম সম্ভবত ফিলিপাইন বা মালয়েশিয়ায়। ভারত, শ্রীলংকা, মায়ানমার, পাকিস্তান, নেপাল, ইন্দোনেশিয়া, ফিলিপাইন, চীন, প্রভৃতি দেশে সুপারি চাষ করা হয়। বাংলাদেশের উপকূলবর্তী এলাকায় বিশেষ করে বাগেরহাট, পিরোজপুর, ঝালকাঠি, বরিশাল, পটুয়াখালী, বরগুনা, নোয়াখালী, লক্ষীপুর, চট্টগ্রাম, কক্সবাজার ইত্যাদি জেলায় প্রচুর সুপারি জন্মে। উত্তরবঙ্গের রংপুরেও সুপারির চাষ হয়। বাগান আকারে, বাড়ির আশেপাশে বা পুকুর ধারে সাধারণত সুপারি গাছ লাগানো হয়।
সুপারি একবীজপত্রী সরল কান্ডের অশাখ বড় বৃক্ষ। গাছ প্রায় ২০-২৫ মিটার লম্বা হয়; গোলাকার কাণ্ডের ব্যাস ৪ থেকে ৭ ইঞ্চি। সুপারির পাতা লম্বা; মধ্যশিরাটি বেশ শক্ত ; মধ্যশিরার দু’পাশ থেকে চিরুনির দাঁতের মত সবুজ পত্রফলক সাজানো থাকে; তবে তা নারিকেল ও খেজুরের চেয়ে প্রশস্ত ও কোমল। পাতায় কোন কাঁটা নেই। দীর্ঘ পত্রখোল বা খোলা কান্ডের সাথে লেগে থাকে।
সুপারি গাছের ফল ডিম্বাকার থেকে গোলাকার, ছোট। কাচা ফলের রঙ সবুজ, পাকলে হলুদ বা কমলা হয়ে যায়। কাঁদিতে থোকা ধরে অনেক ফল থাকে। কাচা ও পাকা ফল খাওয়া হয়। খোসা ছাড়িয়ে ভিতরে সুগোল যে বিচি থাকে সেটাই খাওয়া হয়। এই বিচি শুকিয়েও খাওয়া হয়। কুচিকুচি করে যাঁতি দিয়ে কেটে পানের সাথে সুপারি খাওয়া হয়।
কাচা সুপারি খেলে অনেক সময় মাথা ঘোরে। কাচা সুপারিতে ০.১-০.৫/ অ্যালকালয়েড থাকে, যার কারণে মাথা ঘোরে। প্রতি ১০০ গ্রাম সুপারিতে আছে ২৮৯ ক্যালরি শক্তি যোগানোর ক্ষমতা। সুপারির অনেক ভেষজ গুণও আছে। সুপারি ভেজে মিহি গুড়োঁ করে দাঁত মাজলে দাঁতের ব্যথা ও পায়োরিয়া সেরে যায়। ক্রিমি, রক্ত আমাশা, অজীর্ণ ইত্যাদি রোগ নিরাময়েও সুপারি উপকারী। এর রসে এরিকোলিন ইত্যাদি উপক্ষার ভারত উপমহাদেশে মুখের ক্যান্সারের একটি অন্যতম কারণ।
বর্ষাকালে বীজ পুঁতে সুপারির চারা তৈরি করা হয়। লোনা নয় এরকম মাটিতে এক বছর বয়সী চারা ৩ মিটার দূরে দূরে গর্ত করে লাগালেই সুপারি বাগান দাঁড়িয়ে যায়। অন্য গাছপালার মধ্যে বা ছায়া জায়গায় লাগালে সুপারি গাছ ভাল হয়। প্রখর রোদ সুপারি গাছ সইতে পারে না। চারা লাগানোর পর ৬-৭ বছরের মধ্যেই ফল ধরা শুরু করে। তবে বেশি ফল ধরে ১০-১২ বছরের পর থেকে। স্থানভেদে বছরের নভেম্বর-মার্চ পর্যন্ত সুপারি সংগ্রহ চলে।
পান (পাতা)
পান Piperaceae পরিবারের গ্রীষ্মমন্ডলীয় অঞ্চলের একপ্রকার লতাজাতীয় গাছের পাতা। আর্য এবং আরবগণ পানকে তাম্বুল নামে অভিহিত করত। নিশ্বাসকে সুরভিত করা এবং ঠোঁট ও জিহবাকে লাল করার জন্য মানুষ পান খায়।
প্রধানত দক্ষিণ এশিয়া, উপসাগরীয় অঞ্চলের দেশসমূহ, দক্ষিণ-পূর্ব এশিয়া ও প্রশান্ত মহাসাগরীয় অঞ্চলের মানুষ পান খায়।
কেবল স্বভাব হিসেবেই নয়, বাংলাদেশে ঐতিহ্যগতভাবে সামাজিক রীতি, ভদ্রতা এবং আচার-আচরণের অংশ হিসেবেই পানের ব্যবহার চলে আসছে। অনুষ্ঠানাদিতে পান পরিবেশন দ্বারা প্রস্থানের সময় ইঙ্গিত করা হয়। এক সময় উৎসব, পূজা ও পুণ্যাহে পান ছিল অবিচ্ছেদ্য অংশ। প্রাচীন অভিজাত জনগোষ্ঠীর মাঝে পান তৈরি এবং তা সুন্দরভাবে পানদানিতে সাজানো লোকজ শিল্প হিসেবে স্বীকৃতি পেত।
পানের সাথে সবসময়ই সুপারি দেয়া হয়, তবে অনেকেই সুপারি ছাড়া পান খেতে পছন্দ করেন।অনেকে জর্দা দিয়েও পান খান।পান সাধারণত: কোনকিছু খাওয়ার পর মুখে নিয়ে চিবুনো হয়৷
পান পাতাকে‘‘পান’’ বাংলা ভাষা এবং‘‘পায়ান’’ হিন্দী ভাষা,‘‘তাম্বুলা’’ ও‘‘নাগাভাল্লী’’ সংস্কৃত,‘‘তানবুল’’ ফারসি ভাষা প্রভৃতি নামে ডাকা হয় ।
পুরান ঢাকার নাজিরাবাজার এলাকায় মিষ্টি পানে বৈচিত্র্য আনতে আগুন জ্বালিয়ে বিক্রি করা হয়। এটি প্রথম শুরু হয় ভারতের দিল্লিতে। ঢাকায় প্রায় তিন বছর আগে প্রথম আগুন পানের প্রচলন করেন বশির আহমেদ। আগুন পানের জন্য সাঁচি পান ব্যবহার করা হয়। এই বিশেষ জাতের পান কুষ্টিয়া, মানিকগঞ্জ ও বগুড়া থেকে আনা হয়। আর মসলা আসে ভারত থেকে।
আগুন পান তৈরি করতে একটি বড় আকৃতির পান পাতার ওপর একে একে উপাদান সাজানো হয়। এরপর বিভিন্ন রকমের প্রায় ৪৫টি উপাদান দেওয়া শেষে সেগুলোর ওপর একধরনের বিশেষ তরল পদার্থ দেওয়ার পর সেটিতে লাইটার দিয়ে আগুন ধরিয়ে দেওয়া হয়। উপাদানগুলোতে আগুন জ্বলে ওঠার পর পান ভাঁজ করে ক্রেতাদের পরিবেশন করা হয়।
ঢাকা মেডিকেল কলেজের অধ্যক্ষ খান আবুল কালাম আজাদ বলেন, সাধারণত গ্লিসারিন পার পটাশিয়াম ও পানির মিশ্রণে এ ধরনের আগুন তৈরি হয়। এ উপাদানগুলো বেশি মাত্রায় থাকলে স্বয়ংক্রিয়ভাবে জ্বলে। কিন্তু পানে এ মাত্রা কম থাকায় লাইটার দিয়ে আগুন জ্বালিয়ে দিতে হয়। তিনি আরও বলেন, মানুষের শরীরের ভেতরের স্বাভাবিক তাপমাত্রার চেয়ে আগুন পানের তাপ বেশি থাকবে। সেক্ষেত্রে মুখের ভেতরের কোষগুলো পুড়ে যেতে পারে। নিয়মিত খেলে খাদ্যনালিতে ক্যানসার হতে পারে।
http://bn.banglapedia.org/index.php?title=%E0%A6%AA%E0%A6%BE%E0%A6%A8
বিড়ি
হাতে তৈরি এক ধরনের সস্তা সিগারেট। দাম কম এবং হাতে বানান যায় বলে গ্রামের কৃষক শ্রমিকের কাছে খুবই জনপ্রিয় ধুমপান সামগ্রি। শুকনো তামাক পাতা সরাসরি কাগজে বা সুপারির পাতার ভিতরে পাতলা অংশে মুড়ে পান করা হয়। সরাসরি তামাক পাতা থাকায় ও ফিল্টার না থাকার কারণে এর ক্ষতিকর প্রভাব বেশি।
বিড়ির কাঁচামাল তামাক উৎপাদনের জন্য রংপুর এবং এর আশেপাশের অঞ্চলগুলো বিখ্যাত। এজন্য এই অঞ্চলে বিড়ি শিল্পের ব্যাপক প্রসার ঘটেছে।
বিড়ির প্রকারভেদ:
বিড়ি প্রধানত দুই প্রকারের হয়ে থাকে
১. পাতার বিড়ি : ১৯৯০ সনের পূবের্ বাংলাদেশের ৮০% বেশী ধূমপায়ী ব্যবহার করত কিন্তু বতর্মানে দরিদ্র ও প্রত্যন্ত এলাকার লোক ছাড়া অন্য কেউ খায় না, যা ২০% এর কম।
২. কাগজের বিড়ি :
সংবিগ্ন পাখিকূল ও কলকাতা বিষয়ক
সংবিগ্ন পাখিকূল ও কলকাতা বিষয়ক বাংলা স্বাধীন রক সঙ্গীত দল মহীনের ঘোড়াগুলির প্রথম অ্যালবাম। ১৯৭৭ সালে গাথনি রেকর্ডস কর্তৃক ভারতের কলকাতায় এটি মুক্তি পায়। এই অ্যালবামটি উৎসর্গ করা হয় ধূর্জটি চট্টোপাধ্যায়কে।
এই অ্যালবামে মোট চারটি গান অন্তর্ভুক্ত হয়েছে। এর মধ্যে রঞ্জন ঘোষাল এককভাবে একটি এবং গৌতম চট্টোপাধ্যায়, তাপস দাস ও তপেশ বন্দ্যোপাধ্যায়ের সাথে যৌথভাবে তিনটি গান লিখেছেন। এই অ্যালবামের চতুর্থ গান "হায় ভালোবাসি" পরবর্তীতে "মায়া" অ্যালবামে নতুন করে প্রকাশিত হয়। এতে কন্ঠ দিয়েছেন, গৌতম চট্টোপাধ্যায়, রাজা ব্যানার্জী, বনি এবং ঋতুপর্না।
মুরগি
মুরগি গৃহপালিত পাখিদের মধ্যে অন্যতম। এর মাংস ও ডিম প্রোটিনের অন্যতম উৎস। এরা ১০-১২ ফুটের বেশি উড়তে পারেনা। একবারে ১২-২০ টি ডিম পাড়ে ও তা দিয়ে বাচ্চা ফুটায়।
২০০৩ সালের হিসাবে সারা পৃথিবীতে ২৪ বিলিয়ন তথা ২৪০০ কোটি মুরগি ছিলো। । অন্য সব পাখির চাইতে মুরগির সংখ্যা বেশি।
এনসাইক্লোপিডিয়া ব্রিটানিকার মতে বন্য মুরগিকে পোষ মানিয়ে গৃহপালিত করার কাজটা প্রথম হয়েছিলো ভারতীয় উপমহাদেশে। তবে শুরুতে তা করা হয়েছিলো খাদ্যের জন্য না, বরং মোরগ লড়াই এর জন্য। ভারতীয় উপমহাদেশ থেকে মুরগিপালন ছড়িয়ে পড়ে পশ্চিম এশিয়ার পারস্য রাজ্য লিডিয়াতে। খ্রিস্টপূর্ব ৫ম শতকে গ্রিসে সেখান থেকে মুরগি আমদানি করা হয়। মিশরে মুরগিপালন শুরু হয় সেখানকার ১৮শ রাজবংশের সময়কালে, আর ৩য় তুতমোসের সময়ের ইতিহাস অনুসারে এই প্রথা এসেছিলো সিরিয়া ও ব্যাবিলন হয়ে।